
Josep Garcia Oliver, una vida, una ciutat, és la panoràmica d'una època: el 
Mataró de la segona meitat del segle XIX, amb el seu conjunt de lluites 
polítiques i esperances, i la realitat quotidiana d'una població fabril molt 
avançada en el terreny de la industrialització, que comptava al seu si amb una 
nombrosa classe obrera. El nostre personatge resumeix en la seva peripècia 
vital el millor d'aquella burgesia emprenedora que va transformar la vida 
letàrgica d'una societat eminentment rural i artesana, en una de les ciutats 
capdavanteres en la indústria tèxtil, i en la qual les novetats tècniques del 
segle s'introduïen tot just arribades. Va ser ell amb l'impuls de les seves 
descobertes a Anglaterra que va voler introduir la cultura moderna a través 
d'un Ateneu i una Biblioteca que tenien com a motivació la difusió dels nous 
coneixements, i l'extensió del saber en aquelles parts de la societat més 
desafortunades. I seu va ser el projecte d'una Caixa d'Estalvis que possibilités 
a l'obrer l'acumulació de capital suficient per a dur una existència digna i 
tranquil·la. D'aquestes coses parlarem, tot seguint els conflictes del Mataró 
del vuit-cents, i la presència de Josep Garcia Oliver enmig de la història. 

1. Mataró 1870 


Hem de situar-nos al Mataró de la segona meitat del segle XIX, període en el 
qual transcorre la vida de Josep Garcia Oliver. I ho farem a través d'una 
mirada a l'any 1870, i la dècada que el segueix, perquè aquest és un moment 
clau: el nostre personatge és alcalde de la ciutat. 

Els trets dominants de la vida mataronina són els que, amb alts i 
baixos, caracteritzen una ciutat industrial que havia arrencat tímidament els 
anys trenta, i després de crisis polítiques, socials i fabrils veurem arrelar els 
anys quaranta i cinquanta sota el poder dels moderats. Es a partir de 1856 que 
assistim al millor moment de la burgesia industrial catalana, any que inaugura 
una puixança que, amb algunes davallades com la de 1864, durarà fms l'any 
1886. Són temps de bons negocis, amb l’excel·lent període de 1876-1886, 
conegut com la 'febre d'or', al redós del qual la burgesia consolidarà el seu 
poder econòmic, i, una vegada superada la foguerada del Sexenni 
Democràtic, l'hegemonia política, en l'època de la Restauració. 

A Mataró la indústria anava seguint les peripècies generals de 
l'economia del país, i hi arrelava un sector tèxtil molt important, per la seva 
capacitat productiva i per la seva generació de llocs de treball. La crisi de 
1 864 va ser un dels cops més forts que va patir, i molts establiments fabrils 
varen haver de tancar les portes per manca de matèria prima que no arribava 
d’ Amèrica. La davallada industrial i agrària de 1878 també va ser crítica, ja 
que els negocis es paralitzaven i els obrers del tèxtil i els jornalers del camp 
quedaven sense feina, aquests darrers a causa d'una sequera. Per a fer front a 
la caiguda de la demanda els fabricants reduïen dràsticament la producció a 
base d'acomiadar més de la meitat dels seus treballadors, rebaixant els salaris, 
i clamant al govern mesures protectores com la reducció d'impostos, i dels 
aranzels per a exportar a les colònies d' Amèrica, ja que ni en aquells territoris 
podien competir amb les mercaderies d'altres països. Pel que fa al camp, 
estimulats per aquestes crisi i la desvalorització de la vinya víctima de les 
malures, els pagesos varen anar transformant els seus cultius cap al conreu de 
la patata, de tanta importància en l'economia futura de la ciutat. 

Les crisi de feina varen anar paral·leles amb el creixement de les 
reivindicacions de la classe obrera, que assolia alts nivells d'organització, 
cosa que va desembocar en diversos conflictes, alguns d'ells de caràcter 

violent. Amb els anys, i com a conseqüència d’un sistema polític que no feia 
possible la participació, i les idees radicals, la violència es va fer més usual, 
amb atemptats contra la patronal més significada de la ciutat. 

Però hem de tornar a aquell Mataró de 1870 que ens descriu Garcia 
Oliver des del seu lloc d'Alcalde: Actualmente Mataró según el ultimo censo 
oficial cuenta 16.603 habitantes contiene dos parroquias, y es una de las 
primeras poblaciones de Cataluha así por el grado de su adelantamiento 
moral e intelectual, como por su riqueza agrícola e industrial. Posee 5 
escuelas de primera ensenanza para ninos y otras tantas para ninas; una de 
dibujo y otra de nàutica y un colegio de segunda ensenanza completa 
ademàs de muchos colegios particulares, entre ellos el de Valldemía también 
de segunda ensenanza completa con un magnifico gabinete de historia 
natural, un ateneo en el que hay establecidas varias ensehanzas elementales 
y superiores para la clase obrera, una biblioteca popular con màs de 900 
volúmenes, dos imprentas y un periódico; una caja de ahorros, una casa de 
beneficencia y un hospital, y està montàndose una casa por las Hermanitas 
de los Pobres en la que se acojeràn 100 ancianos y ancianas. 
Particularmente en orden a la indústria es uno de los centros fabriles o 
productores màs importantes de Espaha, contando, aparte de una multitud 
de pequehos establecimientos, setenta y siete fàbricas de hilcidos y tejidos de 
algodón, lana y seda, de velamen y de vidrio, entre ellas 20 de vapor con la 
fuerza de màs de 500 caballos, de suerte que su número considerable de 
obreros hace que cuando funcionan todas las fàbricas la totalidad de los 
habitantes llega a unos 20.000. Disfruta de alumbrado de gas, està prócsima 
a restablecerse su estación telegràfica con fondos municipales, y tiene 
cuartel, astillero, dos mercados semanales, dos ferias, bastantes fondas y 
posadas, un teatro publico y varios particulares y otros establecimientos de 
recreo. 

Seguint aquest resum parlarem de diversos aspectes clau de la vida 
ciutadana, com ho són l'activitat econòmica, social, cultural, l'estructura de 
classes, les formes de diversió, etc. Abans, però, hem de referir-nos a alguns 
avenços i projectes que anaven bastint la ciutat d'ençà la meitat del segle. El 
més conegut és el tren que anava a Barcelona i que tanta polèmica havia 
produït en la seva extensió a Arenys. En el terreny de les comunicacions feia 
temps que l'Ajuntament maldava per assentar definitivament el camí del 
Vallès que passava per Parpers, sense aconseguir-ho. Es volia d'aquella 

manera obrir una nova via comercial als productes de la ciutat. 

La vitalitat econòmica es demostra en l'interès amb què s'acollien les 
reformes tècniques del moment, per exemple el gas, que va ser instal·lat a la 
ciutat de Mataró l'any 1855. Servia per l'enllumenat públic, i un bon grapat de 
comerciants i fabricants el varen fer instal·lar als seus establiments fabrils i 
domicilis privats, d'aquesta manera l'any 1860 la companyia comptava amb 
200 abonats. Aviat també va servir per fer anar petits motors industrials. 

El telègraf també era una altra exigència dels temps però feia anys 
que l'estació d'us oficial havia estat clausurada. L'Ajuntament va aconseguir 
l'any 1872 la seva reobertura de nova planta al carrer de la Mercè n°3, 
accessible a totes les persones que necessitessin el servei. El corrent elèctric 
s'implantava l'any 1877 per a fms d'enllumenat a la fàbrica de La Obrem 
Mataronesa, just dos anys de ser introduït el seu us a l'Estat. També en aquest 
sentit de modernització podem ressenyar la introducció, manada per Garcia 
Oliver, del sistema decimal, que varen anar adoptant els comerços de mica en 
mica, i per sectors. 

A aquests avenços en el terreny tecnològic cal afegir-hi els de 
caràcter social i polític, fonamentalment a partir de la inauguració del primer 
assaig de democràcia emparada pel sufragi universal de la història del país. A 
més d’un nou model d'organització política hi ha diverses conquestes socials, 
una d’elles és la possibilitat de constituir sindicats per part de la classe obrera 
per a defensar els seus drets. Notem també la separació de l'Església i l'Estat, 
i és que va ser en aquests anys quan es comença a trencar el monopoli 
ideològic de caràcter religiós, amb la introducció del matrimoni civil, 
establert a Mataró l'any 1869, i en voler donar un paper més rellevant a 
l'educació laica. 

La vida econòmica 

Les activitats productives locals giraven al voltant de la indústria tèxtil, el 
sector principal amb les fàbriques de fdats i teixits mogudes per màquines de 
vapor. Era en aquests llocs on s'utilitzava la mà d'obra més nombrosa, però 
les indústries subsidiàries o aquelles que encara no havien modernitzat la seva 
maquinària, i treballaven artesanalment, també ocupaven molts treballadors, 
acabant de donar a l'activitat tèxtil el seu caràcter de sector diversificat. 

La indústria més important era la Companyia Baladia i Sala, en un 
lloc capdavanter dins les fàbriques tèxtils catalanes, i que uns anys abans 

havia fet instal·lar el motor de vapor més potent de Catalunya. Com a xifra 
relativa de la seva importància sabem que tenia una base impossable xifrada 
en 148.848 ptes. sobre un total sectorial de 481.157 ptes., molt lluny de les 
indústries que la seguien. I més lluny encara de la fàbrica de Francesc Oliver, 
oncle de Garcia Oliver, que tot i tenir uns beneficis molt notables es movia en 
una base impossable de 6.558 ptes. Altres fàbriques tèxtils, a part de les de 
vapor, eren les de teixir amb telers comuns, les de telers circulars de punt, les 
de telers de punt quadrats i, d'altres auxiliars com els blanquejadors, els 
reparadors de maquinària, etc. En aquest sector es produïa, segons xifres de 
1.879, 3.500 dotzenes de mitjons cada dia, 1.600 dotzenes de camisetes i 
5.100 dotzenes de punys de camisa. En les fàbriques hi treballaven 2.800 
persones, i es consumien, també cada dia, 10.915 lliures de cotó. 

A part d'aquesta activitat industrial hi havia un important sector 
comercial i artesanal que abastava tots els àmbits: queviures, estris de la casa, 
per la construcció, per altres activitats artesanals, béns de consum, etc. I un 
conjunt de professionals liberals com notaris, advocats, metges, etc., que 
completaven les necessitats d'una societat moderna. Entramat de relacions 
econòmiques que reflecteix l'estadística adjunta, on hi ha relacionats els oficis 
de tota mena que es practicaven a Mataró l'any 1870 per un conjunt de 585 
persones, que eren les que cotitzaven els impostos. Llista que fa evident la 
diversificació de la vida econòmica d'aquell Mataró avançat de la segona 
meitat del segle XIX. 


Oficis i professions practicats a Mataró l'any 1870 

Activitats comercials: Comerciants (6), Corredors (1), Especuladors (5), 
Majoristes de carn (3), Venedors de farina (1), Botigues de teixits (8), 
Botigues de sabates (2), Venedors de paper (1), Botigues de paper ratllat (1), 
Venedors de ferro (1), Botigues de productes colonials (11), Botigues de 
jaquetes (9), Botigues de gergues (1), Pastisseries (4), Forns de pa (29), 
Botiga de pastes de sopa (12), Venedors de fusta (3), Cafès amb billar (8), 
Botigues d'estris de pescar (2), Botigues de palla i civada (3), Establiments de 
licors (3), Botigues d'oli i vinagre (13), Botigues de vi a la menuda (18), 
Botigues d'estores d'espart (4), Botigues de gorres (4), Llogaters de cavalls 

(11), Botigues de pots i olles (7), Botigues de roba feta (1), Botigues de 
queviures (11), Tavernes (34), Botigues d'ivori (4), Botigues de quincalla (1), 
Botigues de pisa fina (3), Hostalers (5), Botigues de cansalada (3), 
Carboneries (2), Carnissers (14). 

Activitats professionals: Metges (5), Farmacèutics (6), Llevadores (2), 
Cirurgians (2), Mestres d'obra (3), Advocats (10), Procuradors (7), Notaris 
(6), Escrivans de jutjat (3), Menescals (1). 

Activitats artesanais: Argenters (2), Cerers (1), Pastissers (3), Impressors 
(2), Barbers (22), Cordoners (5), Corders (7), Perolaires (3), Cerers (1), 
Barretaires (1), Llauners (3), Cofrers (2), Fabricants de carros (4), 
Galledaires (9), Pintors (4), Sastres (12), Cadiraires (3), Torners (3), Sabaters 
(30), Ebanistes (4), Fusters (22), Rellotgers (3), Fabricants de veles (1), 
Fabricants de claus (3), Manyas (18), Espardenyers (11), Basters (4). 

Activitats tèxtils: Fàbriques de fdar i teixir a vapor (12), Fàbriques de teixir 
amb telers comuns (15), Fàbriques de teixir gènere de punt (25), Fàbriques de 
pintats (1), Fàbriques de blanqueig (4). 

Activitats industrials: Establiments de salats de peix (1), Forns de terrissa 
(10), Forns de vidre verd (2), Forns de rajoles (5), Fàbriques d'aiguardent (4), 
Fàbriques de gasosa (1), Fonedors (2), Fàbriques de blanc d'Espanya (4), 
Torners (1), Gasòmetre (1), Fàbriques de cola (3), Fàbriques de midó (1), 
Fàbriques de sabó (1), Moledors de gra i xocolata (3), Asserradors (1), 
Noques (5). 


Els burgesos 

Al llarg dels anys quaranta del segle XIX, sota l'empenta de la 
industrialització i l'auge de les activitats comercials, havia pres relleu una 
nova classe social: la burgesia, que amb els anys ocuparà l'antic lloc de 
privilegi i direcció de la societat de l'aristocràcia lligada a les rendes de la 
terra. Comerciar i fabricar serà senyal d’èxit en una societat canviant i 
dinàmica, en la qual els antics hisendats són decantats del procés històric. 

Com anècdota el cas d'un membre d'una família d'hisendats ciutadans honrats, 
els Llauder, que en aquests anys setanta era el capdavanter dels carlins al 
districte de Mataró, resumint en la seva persona aquella relació de 
conservadorisme i noblesa pròpia de l'Antic Règim. No hem d'oblidar, però, 
que altres ciutadans honrats s'havien apuntat al camí de les reformes, com la 
família Sistemes, que havia estat de la banda liberal a partir de la mort de 
Ferran VII. 

La burgesia substitueix l'antiga estructura de la societat estamental i 
es fa amb el control de l'Ajuntament, mentre consolida el seu sistema polític i 
social: la societat de classes, que obria una rasa entre les categories socials 
que el diner marcava. La seva preeminència és evident en els llistats 
d'impostos, perquè ara els diners els feien els comerciants a l'engròs que 
especulaven amb els productes alimentaris i amb els materials subsidiaris del 
creixement urbà: fusta, ferro, terrissa i d'altres. Els més importants eren: 
Josep Andreu (14.611 ptes. de base impssable), Josep Agustí (13.757 ptes.), 
Marcel·lí Gari (11.625 ptes.), Josep Bertran (11.430 ptes.) i els socis 
Casanovas i Moreu (11.130 ptes.). Però el nucli capdavanter dels negocis i de 
la burgesia adinerada eren els fabricants de filats i teixits, que treballaven en 
establiments que comptaven amb tots els avenços tècnics. Els més 
significatius: els socis Baladia i Sala (148.848 ptes.). Germans Mas (89.596 
ptes.), Josep Arenas (75.429 ptes.), la Companyia Rafart i Roldós (51.974 
ptes.) i Antoni Bonet i Companyia. (32.525 ptes.). 

Els burgesos s'organitzaven per a defensar els seus interessos en un 
temps en què la lluita de classes era molt aguda, i també per a reivindicar 
davant el govem el proteccionisme que tant necessitaven les seves indústries. 
I, és clar, per a fer front als impostos, cosa que sovint els duia a fer reunions 
públiques per a prendre posició, precisament en aquest any 1870 es varen 
haver de manifestar en aquest sentit davant la hisenda estatal. 

Hi havia alguna organització que recollia les seves queixes i que 
tenia un mínim d'estructura entre la burgesia local com l'Institut Industrial de 
Catalunya, el Foment del Treball i els organismes que els varen succeir. 
D'una manera local l'any 1876 es va organitzar l'Institut Industrial, Comercial 
i de les Arts, que venia a representar les forces vives de Mataró: la burgesia, o 
en paraules seves " El trabajo, la inteligencia, el dinero, que no otra cosa son 
la indústria y el comercio" . Aquesta organització els servia per a defensar els 
seus interessos davant el govem, però fonamentalment per a fer front a la 

classe obrera sindicada. Així es va manifestar múltiples vegades, i d'una 
manera enèrgica a finals de 1881. La patronal davant l'augment reivindicatiu 
del sindicalisme del ram del tèxtil va protagonitzar a Mataró un lock out que 
va durar tretze setmanes afectant a dos mil obrers, i que va ser l'acció més 
espectacular d'aquells temps a Catalunya. 

Els burgesos disposaven d'una ideologia que donava sentit al seu 
paper social capdevanter. 1 textos com el que segueix ens donen el pols de la 
situació si tenim en compte que va aparèixer a la premsa mataronina 
d’ideologia liberal, que no era precisament la més conservadora: "las 
desigualdades sociales son consecuencia invencible de nuestra limitación v 
de nuestras diferencias naturales". També criticaven els postulats socialistes 
com utòpics, ja que la igualtat jurídica no es podia traduir en igualtat social: 
"Ciertas superiorídades deben existir, pues nada tiene de artificial. La 
aristocracia de la virtud, del valor, del saber y del dinero y las variadas 
relaciones que ella engendra son indestructibles" . 

Els proletaris 

Una activitat fabril tan important comportava l'existència d'un proletariat 
nombrós, el obrers que s'aplicaven a les diverses activitats productives de la 
ciutat, però fonamentalment al sector tèxtil, que és el que absorbia més mà 
d'obra. Com hem vist al text de Garcia Oliver, de manera eventual, en els 
bons moments, es necessitava molta ma d'obra, cosa que feia créixer el 
nombre de residents. 

Arran de les llibertats proclamades l'any 1868 els obrers varen 
construir els sindicats que els representaven, i va ser l'any 1870, el mes de 
gener, quan es va fundar el més important: Les Tres Seccions de Vapor de 
Mataró, que aplegava els teixidors, els filadors i els jornalers del sector. 
Aquest sindicat va mantenir lluites molt dures amb els fabricants per 
aconseguir diverses reivindicacions. Dos anys després fan balanç de les 
millores resultants de la seva actuació, essent una de les fonamentals la 
reducció d'una hora de la jornada de treball, que així quedava en dotze diàries 
Però el motiu fonamental de la conflictivitat ho era el salari quan els amos es 
negaven a pujar el preu fixat pel treball produït o intentaven rebaixar-lo. 

Les vagues durant el Sexenni s'anaven seguint l'una a l'altra però es 
tractava en general de conflictes localitzats, i només en algun cas excepcional 
es plantejava l'atur del sector o la solidaritat amb els obrers d'altres llocs. Així 

registrem alguna vaga de suport als sindicats de Barcelona, i col·lectes de 
diners pel mateix motiu. Era menys corrent la violència, però l'any 1870 i el 
1872 hi va haver intents de cremar la fàbrica Baladia i Sala. 

Les condicions en que s’exercia el treball industrial eren molt 
precàries, i a vegades perilloses, ja que les màquines a vegades produïen 
amputacions de braços i també morts. Un visitant s'exclamava de la 
irrespirable atmosfera de les fàbriques: "me causó empacho el sofocante 
calor que allí se siente, y hasta el hedor insoportable del aire estancado y 
corrompido con tanto aceite v algodón". Si a això hi afegim que els obrers 
malalts perdien la feina, i els salaris de misèria, s'explica l'èxit del sindicat de 
Les Tres Seccions de Vapor que al cap de dos anys comptava amb 1.000 
associats. Aquests es reunien sovint per a plantejar les seves reivindicacions i 
donar suport als candidats republicans sempre que hi havia alguna contesa 
electoral. Altres sindicats eren la Societat de Mitgers, i els que unien a 
terrissaires, llauners, corders, serrallers i bracers. Tots tenien com a un dels 
seus problemes permanents l'acomiadament per part de la patronal dels obrers 
sindicats. 

Dins el món obrer s'ha de destacar la cooperació, que es manifestava 
en la fàbrica del vidre de la Fraternal de Vidriers, fundada els anys setanta. I 
d'altres poc conegudes com La Marítima (1865-1867), La Mataronense 
(1870), les dues de consum. I la de producció La Constructora Mataronense 
(1877). Però la que es faria més famosa, per la seva durada i per la 
importància de la producció, va ser La Obrera Mataronesa, fundada l'any 
1 864 a Gràcia amb diners d'una societat de resistència. Iniciava les activitats 
amb quatre telers l'any 1869, i s'establia a Mataró cinc anys després, amb més 
de quaranta telers i un motor de vapor de 60 cavalls. L'any 1881 els telers ja 
eren 183. 

Les formes de diversió 

Les diverses classes socials tenien en la festa l'únic esplai que els allunyava 
de les preocupacions de la vida quotidiana. Notem que les formes de diversió 
eren marcades per la posició econòmica, en una societat sense matisos. Així a 
diversos grups corresponien diverses cultures, que els identificava i els 
donava cohesió. 

Els burgesos es reunien en Casinos i Societats de tota mena on, lluny 
de les mirades dels d'abaix, es relacionava la societat dels escollits de 

província. Les quotes restrictives i l'etiqueta absoluta impossibilitava l'accés, 
als que no formaven part de la burgesia acabalada i mitjana en aquells 
recintes que rebien noms suggestius com: Fènix, Armonía, Unió, Filharmònic, 
Olimp, Mataronès. I cada entitat, sovint lligada a un partit polític o grup 
social, tenia un caràcter propi i una activa animositat als socis contraris. Així 
el Mataronès era el més selecte ja que en formava part la escogida sociedad, i 
el Fènix tendia a la classe mitjana. D'aquest darrer en tenim una descripció 
d'una senyora que hi va ser convidada, diu que es tractava d'una casa on hi ha 
un jardí format per "un espacioso redondel circuido con una gíoriecilla de 
caiïas y enredaderas, abrígado con una vela toda listada de colores blcincoy 
azul, y al frente un escenario en donde habia la orquesta" . 

El moment central de l'activitat social es produïa la primavera quan 
s'obrien els establiments recreatius, els passeigs, els jardins, i tota mena de 
diversions. També entre els sectors cultes es feien vetllades de música i 
literatura a domicili, i hi participaven les persones de més prestigi social i els 
amics. Als Casinos s'hi reunien exclusivament els homes, que hi trobaven un 
lloc tranquil per a fumar, llegir i jugar al dòmino i al billar. L'ambient 
canviava durant les festes, quan s'hi feien balls on tothom estrenava vestits i 
les noies eren el centre d'atenció assetjades per joves afectats de dandisme de 
província. 

L'establiment públic més destacat de caràcter recreatiu era el Prado 
Mataronès, establert el maig de 1868 a imitació dels de Barcelona. Era situat 
a l'actual carrer d'Isem i s'hi duien a terme representacions de teatre, concerts, 
balls, espectacles de foc i artifici, de feres, gimnàstica, prestidigitació, 
sarsuela i opereta italiana. El local comptava amb un cafè i un restaurant, i hi 
havia jardins amb il·luminacions venecianes. El seu èxit va quedar estroncat 
en incendiar-se l'any 1871. 

Lluny de l’ exclusivisme hi havia els espectacles de caràcter popular 
on es reunien els menestrals i el nombrós proletariat. Aquest és el cas de les 
celebracions tradicionals que es repetien any darrera any, com el carnestoltes, 
els tres tombs, les caramelles, les fires, les festes de tipus religiós, i d'altres, 
on es ballaven sardanes, es feien jocs públics i tota mena de diversions. Eren 
molt concorreguts els balls que a diversos locals de la ciutat es feien de 
manera periòdica, com el Teatre Principal, on també s'hi duien a terme 
representacions d'obres de teatre cada setmana, amb èxit segur. 

L'organització de moltes festes corria a càrrec de colles d'amics i 

afeccionats, així hem de destacar el Carnestoltes de 1870 que el va organitzar 
la Coral Antigua, la Societat de Sepultureros, les colles d'en Tano, d'en Net, i 
d'en Bosa, conjuntament amb grups de veïns de diferents carrers. Perquè els 
carrers de la ciutat eren un nucli d'activitats festives de primer ordre, i en 
algunes èpoques de l'any celebraven serenates que consistien en un gran 
aparell escenogràfic per a ornamentar cases i balcons i rivalitzar amb els 
altres carrers. 

Per a sorprendre la gent amb les novetats més vistoses del segle 
sovint s'acostaven a les places atraccions modernes. Com el Panorama de la 
Guerra de Oriente, espectacle de vistes il·luminades, l'any 1856. O la 
Galeria de Figuras de Cera, civil, militar y religiosa, compuesta de 70 
personajes del tamano natural de los mas notables del siglo, que va presentar 
l'any 1 869 a la Plaça de Cuba el francès Alexandre Herault. Nou anys després 
feia la seva aparició una novetat meravellosa, l’ electricitat, que es mostrava al 
Pequeno Palacio Encantado Físico-Mecànico. Hem de dir també que l'any 
1856 s'havia establert durant unes setmanes a Mataró l'artista francès de la 
fotografia Sr. Fontaine, en el seu gabinet a la Fonda de la Font del Camí Ral 
va llogar els seus serveis que foren reclamats per moltes persones. 

La cultura 

El nivell cultural de la ciutat té el seu reflex més precís en l’àmbit escolar. Hi 
havia tres escoles públiques que es completaven amb d'altres de privades, les 
més notables de les quals eren la dels escolapis i el Col·legi de Catalunya 
(Valldemia). Tot i que eren gratuïtes les escoles públiques acollien pocs 
alumnes, perquè els benestants no hi portaven els fills i els nens de la classe 
obrera hi assistien pocs anys per haver de treballar tot el dia des de molt 
petits. Coneixem el nombre de la població escolar el període 1870-1871: a les 
escoles públiques de nens n’hi havia 153, a les escoles privades de nens eren 
722, a les escoles públiques de nenes eren 223, i a les escoles privades de 
nenes eren 206. L'estadística ens informa del nombre d'alumnes que hi havia 
en aquell any escolar, que era un total de 1.304, una proporció molt baixa si 
tenim en compte que es tracta, pel que fa als col·legis privats d'un alumnat 
que en la seva majoria corresponia a persones de la comarca i d'altres 
procedències. També ens informen les xifres del poc interès que hi havia per 
educar les filles, a diferència del que passava amb els fills, cosa que, 
relativament, es manifesta més a l'ensenyament privat. 

El Col·legi de Santa Anna era nomenat Establiment Municipal 
d'Ensenyament Lliure de Mataró, i rebia una subvenció de l'Ajuntament, que 
va ser retirada en no voler jurar els escolapis la Constitució de 1869. També 
els va ser retirat, pel mateix motiu, i pels organismes provincials, els estudis 
superiors. En aquest centre s'hi donaven classes de nàutica i mecànica 
industrial, i en el curs 70-71 hi varen ser examinats: 153 alumnes de segon 
ensenyament, 35 de nàutica, i 8 de peritatge mecànic. Un dels avenços que va 
introduir Garcia Oliver als col·legis públics, dels que tant es preocupava, va 
ser la gimnàstica, que ja es practicava feia anys als centres privats. 

Les possibilitats d’accedir a la cultura accentuava les diferències 
socials. Cosa que va veure amb molta intel·ligència Garcia Oliver, proposant 
mitjans alternatius d'aixecar el nivell dels coneixements de la classe obrera. 
Però la realitat d'uns horaris de treball excessius i l'analfabetisme generalitzat 
feia molt difícil poder-hi actuar aïlladament, i els productes de la 
intel·ligència quedaven només a l'abast de poques persones. 

L'ambient cultural era molt migrat, com ho demostra la vida precària 
de la premsa local. La Revista Mataronesa de 1856 durarà només cinc mesos, 
i la seva successora del mateix nom de 1864 un període de dos anys. Només 
els títols posteriors de caràcter polític tindran una certa continuïtat, en alguns 
casos. Una cosa diferent va passar amb l'obertura de la Biblioteca Popular 
que possibilitava la lectura a moltes persones que no tenien diners per a 
comprar llibres. Al seu estatge es podien llegir obres d'història, economia, 
literatura, i temes polítics. 

Les lectures més populars el temps del Sexenni Democràtic, quan es 
va suprimir la censura per determinats temes, varen ser les de caràcter polític. 
Així a Ca l'Abadal venien la monumental obra del republicà Fernando 
Garrido Historia del reinado del ultimo Borbón en Espaiïa, que, degut a la 
seva envergadura, es despatxava en entregues setmanals, manera de vendre 
llibres a les persones amb pocs cabals. Periòdics polítics que feien furor eren 
La Igualdad, El Federalista, La Alianza de los Pueblos, etc. Fins i tot El 
Contrato Social de Rosseau tenia un públic àvid. 

La vida política intensa d'aquell període es feia sentir també al 
Teatre Principal, on molts dels títols feien referència a temes abans censurats, 
i el públic era receptiu a obres sobre Riego, la Inquisició, la classe obrera, o 
l'expulsió dels jesuïtes. 

La premsa seria també tenia els seus lectors, i la satírica, amb títols 

GENEALOGIA DE LA FAMÍLIA GARCIA 


Joan Garcia (alferes) Francisca 

Madrid ? 


Joan Garcia (forner) (1708) Francisca Fins 

neix: ?. Barcelona (1680-90) (el pare era pagès) 

òbit: 1730. Mataró 

I 

Joan Garcia Fins (bracer) (1746) Francisca Martí Casas 

n: 1719 (el pare era pagès) 

ò: 1790. 


Josep Garcia Martí (bracer) (1779) Anna M. Sayol Botey 

n: 1749 (el pare era corder) 

ò: 1811 


Joan Garcia Sayol (bracer) (1810) 

n: 1782 
ò: 1860 

I 

Francesc Garcia Andreu (teixidor) — (1833) 
n.: 1811 

ò.: ? I 


Raimunda Andreu Ramon 


- Teresa Oliver Farró 

(el pare era teixidor) 
n: 1815 
ò: 1892 


Josep Garcia Oliver 
n: 1 setembre 1834 
ò: 27 agost 1883 


Teresa Garcia Oliver 
n: 1836 
ò: 1857 


GENEALOGIA DE LA FAMÍLIA OLIVER 


Esteve Oliver 

n: ?. Salitja (Girona) 

I 

Francesc Oliver Sureda (teixidor) 
n: 1786. Salitja (Girona 
ò: 1855. Mataró 


Mariana Sureda 


M. Teresa Farró Vilella 

(filla d’un adroguer) 
n: 1792. Sta. Coloma 
ò: 1860. Mataró 


Francesc Oliver Farró 
n: 1814 
ò: 1881 


l'eresa Oliver Farró 



com Lo Xanquet, Lo Mestre Titas, i d'altres. Una obra que va ser molt 
apreciada per tota mena de públic i reeditada constantment, va ser la de 
Franklin Lo camí de la fortuna, consells breus y senzills pera ésser rich. Però 
el consum més popular es centrava en les col·leccions de romanços, les 
auques, les col·leccions de soldats per retallar, els papers pintats, les 
calcomanies, i tota mena d'històries efectistes que coneixem com literatura de 
canya i cordill. 


2. Josep Garcia Oliver 

Va néixer, Josep Garcia Oliver, el dia 1 de setembre de 1834, fill de Francesc 
Garcia i Teresa Oliver, que s'havien casat l'any abans. La mort prematura del 
pare va fer que l'oncle Francesc Oliver es fes càrrec de la família de la seva 
germana. El període educatiu el va passar al Col·legi escolapi de Santa Anna 
on va estudiar, entre d'altres matèries, assignatures mercantils. Sabem també, 
que ben jove, que va fer una estada a Madrid, potser per motius escolars. 

El 1854 va fundar, amb només vint anys, l'Ateneu Mataronès, 
primera de les institucions que va promoure. La seguirien la Caixa d'Estalvis i 
la Biblioteca Popular. També el trobarem col·laborant en la premsa local amb 
articles d'economia, un interès permanent al llarg de la seva vida. 

En el període 1854-1868 es va dedicar a fer algun viatge a 
l'estranger i va entrar en contacte amb les cultures anglesa i francesa. El seu 
interès era de caràcter industrial, que volia aprendre els processos productius 
més nous, i així va visitar fàbriques, mines i altres centres productius. Però 
també es va fixar en els avenços en el camp de l'educació, de la vida cultural, 
i va quedar enamorat per sempre més d'Anglaterra, lloc on, per ell, tots els 
experiments socials havien estat duts a terme amb encert. Sembla que per 
conèixer d'aprop les fàbriques modernes es va fingir obrer i hi va treballar 
durant un temps. D'Anglaterra i França se'n va endur l'amor a la llibertat i al 
progrés social i econòmic, i un ample coneixement dels idiomes, cosa que el 
permetria posteriorment de fer classes a l'Ateneu. 

Sempre va dedicar molts esforços al món de la indústria familiar, on 
va exercir moltes iniciatives, i que era la base de la seva posició social. Va 
viatjar per tot Espanya per a relacionar-se amb els corresponsals dels seus 

productes i conèixer les seves necessitats. A conseqüència de la revolució de 
setembre de 1868 va entrar a l'activitat política com a cap del Partit 
Monàrquic-Liberal, un dels que formaria part, anys a venir, de la fusió 
sagastina. Sota aquesta disciplina ideològica va ser batlle de Mataró els anys 
1870-72 i els anys 1874-75. El cim de la seva carrera política va ser 
aconseguir l'acta de Diputat pel Districte de Mataró l'any 1881. Mentre era en 
possessió d'aquest càrrec va morir el 27 d'agost de 1883. 

La família Garcia 

L'origen d'aquesta família l'hem de situar a Madrid, ciutat de la que era fill 
Joan Garcia, alferes de la infanteria espanyola, que al voltant dels anys 1680- 
1690 va instal·lar-se a Catalunya per motius professionals, enviat pel govern 
a lluitar en els enfrontaments continuats amb França. 1 es va quedar a 
Barcelona, on va néixer el seu fill Joan. Aquest, que era fomer, es va 
traslladar a Mataró els primers anys del segle XVIII on va continuar exercint 
el seu ofici al carrer d'Argentona, i es va casar. Els seus successors mancats 
de recursos econòmics es dedicaran durant tres generacions a treballar al 
camp com a bracers, fms que Francesc Garcia i Andreu va canviar aquell 
tipus de feina per la de teixidor assalariat al redós de l'èxit que experimentava 
aquella indústria les primeres dècades del segle XIX. Del pare de Garcia 
Oliver sabem que el seu matrimoni amb Teresa Oliver l'any 1833 li havia de 
possibilitar un ascens social ja que la família de la dona era en una situació 
econòmica mitjana. Però sembla que no va ser així, i la manca de recursos, o 
qüestions familiars de difícil investigació varen fer que Francesc Garcia 
marxés a Amèrica a establir-se, potser seguint les petges del seu germà 
Ezequiel. Va deixar a Mataró la dona i els fills, Josep i Teresa, però no se'n 
va anar amb les mans buides perquè el seu sogre li va deixar 888 lliures per a 
les despeses. La data d'aquest viatge no la coneixem, però sembla segur que 
Garcia no va tornar més a Mataró, morint a Amèrica en la pobresa i no va 
poder pagar mai aquell deute contret amb el pare de la seva dona. El viatge i 
la mort es devien produir al llarg dels anys quaranta. 

La família Oliver 

Eren originaris de la província de Girona, concretament del poble de Salitja. 
Va ser Francesc Oliver i Sureda qui es va establir a Mataró a voltant dels 
anys de la Guerra del Francès, i a Mataró es va casar amb Teresa Farró que 

vivia a Blanes. Oliver i Sureda era teixidor, i sabem que a l'any 1826 va 
iniciar un establiment fabril dedicat a teixir el lli, que devia ser d'una certa 
importància. En el gremi era una persona de consideració que va ser nomenat 
alguna vegada prohom i va morir l'any 1885 deixant el seu negoci al fill 
Francesc. La seva filla Teresa, que s'havia casat amb Garcia en aquells 
moments ja era vídua i el seu germà va protegir tota la vida la família, i al 
nebot, Garcia Oliver, li va deixar en morir tots els seus béns. 

Però la seva vida té un relleu notable, i va ser l'estímul i l'exemple de 
l'oncle que va encarrilar el futur alcalde de Mataró en el camp polític, social i 
industrial. Francesc Oliver va ser liberal tota la seva vida, començant la 
carrera política, de jove, en les files de la Milícia Nacional i del Partit 
Progressista. També va ser membre de l'Ajuntament l'any 1841, i durant el 
Bienni Progressista. El període 1868-73 va recolzar activament el Partit 
Liberal que encapçalava el seu nebot. Era una persona tan popular que en 
morir l'any 1881 el seu enterrament es va convertir en el més lluït que feia 
anys no es veia a la ciutat. Hi varen assistir persones de totes les classes 
socials, i " la carroza mortuoria iba tirada por seis caballos con penachos 
negros gidados por palafreneros vistosamente ataviados. Ademús de un gran 
número de pobres iban también los trabajadores de la fàbrica con hachas 
encendidas" . 

Els negocis 

L'activitat econòmica d'oncle i nebot es va manifestar en diverses companyies 
industrials que anem a seguir. Va ser l'origen de tot plegat la fàbrica de teixits 
de lli, cotó i mescla de l'avi Oliver, que el seu fill va anar transformant cap a 
la fabricació de lones. L'any 1847 ja era el més important del ram amb 36 
telers que ocupaven 40 homes i 12 dones. També fabricaven mangueres de 
lona per carregar aigua als vaixells i per apagar focs, producte únic a Espanya 
i del que Oliver posseïa el secret de la factura i el privilegi d'exclusivitat per 
cinc anys concedit per la Reina Isabel II el 24 de novembre de 1847. 

Al redós d'aquest impuls la fàbrica anava creixent i fent-se 
important, cosa que va dur a Fèlix Fonrodona i Vila a formar l'any 1862 
societat amb Oliver per a unir els dos establiments de lones propis amb la 
denominació d'Oliver i Fonrodona. El contracte aclaria que el pacte era per 
deu anys, que també s'hi fabricarien teixits, i que el capital social havia de ser 
de 20.000 pesos forts aportats a parts iguales. Hi entraven a formar part com 

a substituts de direcció Garcia Oliver i Joaquim Fonrodona, fill de Fèlix, que 
també formaven part de la direcció de la indústria. 

De fet la societat es va establir a la fàbrica Oliver del Ravalet i els 
capitals que hi entraven varen ser utilitzats per adquirir un motor de vapor per 
a modernitzar la producció. Quan va acabar el període contractual l'any 1872 
els pactes es varen refer, però aquesta vegada hi entrava un nou soci: Antoni 
Martí i Freixas, per a fer possible una ampliació de capital. I és que el negoci 
anava endavant, i n'és un indici les reformes arquitectòniques que sovint calia 
fer a l'establiment fabril per adequar-lo a les noves necessitats, ocupant tot el 
tros del Ravalet que va del carrer de Sant Pere al passatge que per aquest 
motiu rep el nom de Garcia Oliver. Els productes fabricats s'enviaven a tota 
Espanya, als pobles més importants de Catalunya, i a Amèrica. I eren de tanta 
qualitat que el novembre de 1876 a l'exposició industrial de Filadèlfia hi 
varen ser premiades les seves lones. 

Un altre aspecte a fer notar és el de la relació dels propietaris amb 
els obrers. Sabem que el juny de 1881 hi va haver una vaga perquè s'havia 
rebaixat els sous als teixidors, i era la fàbrica de Mataró on es pagava menys 
el treball. Després de diverses negociacions es va acceptar la reivindicació 
dels obrers però a l'hora de fer efectius els jornals no es va tenir en compte 
l'acord, i es va acomiadar els obrers que duien la negociació. Aquest va ser 
l'origen d'una de les crisis més importants d'aquella època a Catalunya ja que 
al cap d'uns mesos es provocava un lock out empresarial general a Mataró, 
que duraria tres mesos. 

L'oncle Oliver va morir el 29 de juliol de 1881 als 67 anys, i va 
deixar tots els seus béns al seu nebot, i a la germana la quantitat de 50.000 
ptes. En aquests anys la fàbrica havia pres molta volada i Finstrumental que 
tenien era: la màquina de vapor amb tres calderes, 57 telers, 2 màquines de 
parar, 3 d’ordir, 4 de tòrcer, una de mesurar, 2 de bobinar, 3 de canilles i una 
de cilindrar. També hi havia força existències de fil, peces de lona de cotó i 
de cànem, bri, terlises, i d'altres matèries per a la fabricació. Per a poder 
avaluar la importància de la indústria tenim unes xifres significatives, les dels 
beneficis que es repartien els socis l'any 1882: Fonrodona 37.333 ptes., 
Garcia Oliver 32.666 ptes., i Antoni Martí 10.500 ptes. 

Mort el seu oncle Garcia Oliver no tardaria a seguir-lo, per aquest 
motiu coneixem un únic balanç de la fàbrica de lones i teixits de la societat. 
En el llistat que en aquella ocasió va fer Joaquim Fonrodona hi trobem a 

l'actiu els béns immobles, els efectes a cobrar, els no cobrables, i els deutors 
per compte corrent, que sumaven en total un 50% del total, i un capítol 
important i significatiu, el dels interessos a mota, que comprenia els 
productes lliurats a capitans de vaixells que viatjaven a Amèrica, i que 
consistia en un contracte de repartiment dels beneficis i de corresponsabilitat 
en les depeses del viatge, en aquest apartat hi ha 33.500 ptes. en gèneres 
enviats en 33 vaixells. A l'actiu de 770.546 pessetes correspon un passiu de 
162.370 ptes. 

La fàbrica de lones era la columna vertebral dels negocis d'Oliver i 
el seu nebot. Però un i altre al llarg de la seva vida varen participar en 
diverses realitzacions empresarials moguts pel desig de guanys i una voluntat 
capitalista notable. El mes de desembre de 1859 es va formar la societat 
Oliver i Companyia, per un termini de deu anys, i per a explotar una invenció 
del blanquejador Joaquim Layret que convertia l'espart en paper. Fonnaven la 
companyia el ja citat, que hi participava amb el privilegi d'explotació que li 
havia estat concedit, i com a socis capitalistes Oliver i Jaume Monner, 
corredor de canvis, cada un d'ells amb 1.500 pesos forts. Garcia Oliver podia 
substituir l'oncle en les tasques de direcció. No tenim cap altra notícia 
d'aquest negoci, que no devia arribar als deu anys previstos. 

El mes d'agost de 1876 es va formar la societat Oliver i Companyia, 
que tenia com a socis Francesc Oliver i el nebot Garcia Oliver. L'objecte de la 
mateixa era la fabricació de lones i gènere de punt, amb un capital inicial de 

10.000 ptes., i es formava per un període de cinc anys. A la mort del nostre 
personatge la fàbrica era en ple rendiment. 

La darrera societat de Garcia Oliver va ser amb el comerciant Joan 
Camprubí pactada el mes de novembre de 1880. Tenia la intenció de bastir 
una fàbrica de productes químics, i també duia el nom d'Oliver i Companyia. 
Havia de tenir una durada de vint anys i Garcia n'era el soci capitalista amb 

35.000 ptes. Camprubí n'hi posava 5.000 ptes, i el seu treball com entès en la 
matèria, però al cap de dos anys va deixar la seva participació en la societat 
sense poder retirar el capital ja que havia estat reinvertit en la indústria, que 
era dotada amb tots els avenços tècnics del moment: una màquina de vapor 
sistema Corlis de 4 cv, moles de trituració, premses de ferro, bàscules, 
calderes per la fosa del plom, etc. S'hi fabricava blanc d'Espanya, colorants i 
pintures a l'oli. L'establiment era situat al carrer de l'Habana, i Garcia Oliver 
va continuar com a únic propietari. 

Un burgès 

Garcia Oliver era un membre de la burgesia dinàmica que anava transformant 
el país al redós dels negocis, i que construïen pas a pas una societat nova 
sobre els fonaments del progrés industrial. Ell mateix tenia consciència i 
orgull d'aquesta pertinença, i es referia a si mateix amb aquests termes: " Yo, 
hijo del trabajo industrial, y nacidoy educado en el seno de la clase media". 

La seva relació filial amb l'oncle va fer que Garcia Oliver entrés al 
món dels negocis des d'una posició econòmica important, aconseguint uns 
guanys de molta envergadura. 1 sovint els tomava a invertir en noves 
indústries, potser a causa d'aquell estímul ideològic que l'empenyia al món de 
les realitzacions pràctiques, i, és clar, per a fer diners. La fortuna notable que 
va deixar en morir és un indici dels seus negocis positius, i el fet que la major 
part del seu capital fos invertit ens indica la manera de fer característica d'un 
esperit inquiet. 

Només un detall per a fer-nos càrrec de què significava fer negocis 
en aquell temps. A la seva fàbrica, la que tenia amb Fonrodona i Martí, l'any 
1882 va fer uns beneficis que pujaven a 32.666 ptes. Què significa aquesta 
xifra?, ho veurem de seguida. Una persona de la categoria del Secretari de 
l'Ajuntament de Mataró cobrava 2.750 ptes. l'any, un mestre públic 1.375 
ptes., un oficial paleta 1.080 ptes., i un peó 700 ptes. Un sou de dues a tres 
pessetes al dia era el que acostumaven a cobrar els obrers, al costat de les 
noranta del nostre personatge. Amb aquests diners s'havia de fer front a 
aquests preus: arròs 0'51 ptes. el quilo, oli l'l 5 ptes. el litre, cigrons 0'44 ptes. 
el quilo, la cansalada l'95 ptes. el quilo, el moltó 175 ptes. el quilo. Unes 
sabates costaven 13 ptes., un vestit de 35 a 100 ptes., una casa d'un cós a la 
plaça de Cuba 1 1.500 ptes., i un viatge a Amèrica en tercera classe 300 ptes. 

Garcia Oliver, doncs, era situat en un lloc de privilegi dins aquella 
societat: era un burgès, i com a tal vivia, sense el luxe, però, que altres 
elements de la seva classe manifestaven de manera externa. Si entrem dins la 
seva casa, la de l'oncle, al Ravalet, hi notarem de seguida l'ordre metòdic de 
la seva vida, l'ordre racional del seu mon: cada cosa al seu lloc. És una casa 
de dos cossos amb cinc habitacions de dormir, cambres de mals endreços, dos 
despatxos, golfes, sala d'estar, menjador, cuina, etc. No vivia enmig d'un luxe 
extremat, però la confortabilitat era apreciable. Tenia minyones pel servei 
domèstic, i comptava amb il·luminació de gas. La calefacció era a càrrec de 

diversos brasers que hi havia repartits a les habitacions, i en les cambres de 
bany hi tenia un fomet per a escalfar l'aigua, i una pila de marbre amb detalls 
escultòrics. En el saló d'estar, que no era moblat, hi havia a les parets retrats a 
l'oli figurant l'amo que ja no hi era, Francesc Oliver, l'amo en exercici Garcia 
Oliver, i la seva mare Teresa. Al menjador hi havia una taula de noguera 
allargada i un cobretaula de llana verda, sis cadires, un silló de caoba, una 
làmpada de gas i un rellotge rodó. Per a parar la taula tenien tota mena de 
tovalles, tovallons, cristalleries, jocs de licor, coberts i altres estris. 

Al pis hi havia les habitacions i els armaris on es guardava la roba 
del nostre personatge, destacarem la que formava l'equip quotidià d'un home 
de la seva categoria, que no ho oblidem havia estat Alcalde i era l'any 1883, a 
la seva mort, Diputat a Corts. Tenia quatre jaqués, dues levites, un paltó, dues 
armilles, dos barrets de copa de pelfa negra, i cinc corbates de seda del 
mateix color, juntament amb d'altre roba menys notable. A les habitacions 
dels amos hi havia mobles, llits i cadires de caoba amb daurats, i per 
decoració una capelleta de la verge del Rosari, una creu, i un quadre de Sant 
Joan Evangelista. La roba de llit també hi era abundosa, així com dos 
domassos d'Utrech, que es posaven en les solemnitats. 

En l'ordre personal cal assenyalar que Garcia Oliver, com el seu 
oncle, no es va casar mai. Podem establir una hipòtesi d'aquest fet prenent 
com a document un poema, un dels tres que li coneixem, que havia dedicat a 
una d'aquelles donzelles sensibles filles de la burgesia que guardava records 
en àlbums. El nostre personatge hi va escriure unes estrofes, el gener de 1867, 
que donen peu a suposar una passió desatesa com a origen de la seva solteria: 

(...) porqué el placer que algún dia 
gozara en pa: venturós a, 
me lo arrebató una hermosa (...) 

Retòrica o realitat?, ens indica però un estat d'ànim melancòlic que li fa 
pensar, a trenta-dos anys, que considerava la seva vida: seca y marchita, 
rodant a l'albir del destí. 

Garcia Oliver és l'exemple de l'home que es va fer a si mateix en un 
ambient que no oferia cap estímul als desigs de superació. El seu contacte 
amb la cultura anglesa va tenir com a resultat el descobriment de nous models 
d'organització social, i un eixamplament de la seva perspectiva intel·lectual. 

D'aquí el seu interès per l'economia política i el seu decantament per les 
teories liberals, ideologia que tindria com a nord tota la seva vida pública, i 
seria el germen de les seves realitzacions més decisives. 

Liberalisme per una banda, i participació activa en la vida política al 
voltant dels principis del progressisme històric, que li devia inspirar l'oncle 
Oliver, esforçat militant d'aquell partit. Però més enllà de la seva pràctica 
política es considerava un teòric, una persona estudiosa de l'economia, com 
demostren els seus escrits als periòdics locals, i alguns fulletons que va editar, 
i que mostren el grapat de lectures avançades que l'havien influït. 

Hem entrat a casa seva, ara, però, ens hem de fixar en una habitació 
singular: el despatx. Era a la planta baixa i tenia com a centre la biblioteca. 
La decoració de les parets la formaven uns quadres de vistes il·luminades del 
combat de Tolón, i un quadre de l'avi matem que havia pintat en la seva 
joventut el propi Garcia Oliver. Però el més curiós és el contingut de la 
biblioteca que coneixem d'una manera detallada. Eren 298 volums, junt amb 
tota mena de documents privats, que donen el pols dels seus interessos més 
personals relacionats amb l'activitat intel·lectual. Biblioteca eclèctica on 
sobresurten els tractats d'economia política i els d'història. També hi ha 
exemplars de premsa, enquadernats en volums, i aquelles obres de la 
literatura clàssica que anaven sortint en l'important empresa de la Biblioteca 
d'Autors Espanyols, que dirigia Bonaventura Carles Aribau. 

Vet aquí alguns dels volums que va recollir el notari que va fer 
l’inventari de les seves propietats. Llibres d'economia i història: Journal des 
economistes (48 vol.), Historia de Espaíia (59 vol.), Du principe de 
population, Traite de economie politique, Historia Natural (10 vol.), 
Compendio de historia general, Nomenclàtor del Comercio y la Indústria, 
Escritos económicos de J. Güell y Ferrer, Libertad del socialismo. Un 
conjunt d'una cinquantena de volums sobre diversos temes d'economia, 
història, memòries pòstumes, reforma social a França, etc. Llibres de 
medicina i de religió, d’art i diccionaris: llustraciones de la Santa Biblia, 
Mereveilles de l'Art religieux. La vida de Jesús, La ley de Dios, tretze volums 
d'homeopatia, dues gramàtiques de llengua francesa, i una d'anglesa. Diversos 
diccionaris en diversos idiomes. En quant a premsa: Àlbum de las familias, 
Folletín del Diario de Barcelona (15 vol.), Ecos de la Montana, La 
Ilustración espanola y americana, Art Journal, La Vanguardia. No hi podia 
faltar la literatura: El viagero ilustrado. Biblioteca de Autores Espanoles (68 

vol.), Chef d'oeuvres de theatre moderne, Gil Blas de Santillana, Mujeres 
cèlebres, Conferencias de literatura. 

Cal fixar-se també en el conjunt de tractats d'homeopatia, que devia 
seguir amb interès donades les seves dolences. Perquè ell era adepte a les 
teories homeopàtiques com a mètode de curació, ja que va patir durant molts 
anys: de un padecimiento crónico del estómago que le producía vivos 
dolores. Malaltia que el mantenia sovint reclòs a casa seva, i que no li va 
permetre dur a terme moltes de les activitats polítiques desitjades. 

Garcia Oliver va morir el dia 28 d'agost de 1883 a les vuit del matí, 
a la seva casa al Ravalet, víctima d'una malaltia gàstrico-tifòidea. Va morir 
com a Diputat a Corts, i l'enterrament va ser notable. El cadàver col·locat en 
riquísimo ataúd, i dut en suntuoso y severo coche fúnebre, era acompanyat en 
un primer lloc per sis persones que representaven el Parlament, el Partit, la 
Caixa d'Estalvis, l'Ateneu i els fabricants de Mataró. Seguia representació de 
la família, el Consistori, autoritats judicials, militars, companys de partit, 
representants d'Ajuntaments del Maresme, i, “ por fin un inmenso séquito 
compuesto (...) de individuos de todas las clases, industrias, profesiones, 
artes y oficios de nuestra Ciudad. El fúnebre cortejo recorrió a los tristes 
acordes de una música, las calles del Camino Real, Bcijada de Sta. Ana, 
Riera y Calle Nueva por entre numerosa concurrència que revelaba en su 
aspecto la profunda emoción de que se hallaba poseída”. (...) “El aspecto 
que presentaba la población ci la hora de verificarse el entierro del sefíor 
García Oliver era por demàs significativo. Las fàbricas permanecieron 
cerradas, los industriales suspendieron sus trabajos y los obreros de ambos 
sexos y demàs personas que no concurrieron al entierro, ocuparon las calles 
del transito, para saludar el féretro y rendir así el último testimonio de 
respeto y simpatia alfinado ”. 

Després a Santa Maria es va fer una missa, i es va traslladar el mort 
al cementiri, on Marià Andreu, president del Comitè Liberal, va fer un 
parlament de comiat. 

Com a béns deixava gairebé tot el seu capital invertit en les tres 
fàbriques que tenia: dues de lones i teixits, una amb socis, i una altra de 
productes químics. També dues cases al carrer Tras Santa Anna, sis al 
Ravalet, un terreny incultivat de 5.114 m2 entre els carrers de Jordi Joan- 
Colon-Sant Pere. 1 una torre a Valldeix, que s'havia fet construir l'any 1870, 
era situada a Santa Rita i comptava amb tots els utensilis per a la seva 

utilització, segurament com a lloc d'estiueig. El pastisser Barbosa n'havia fet 
una reproducció en sucre. En l'apartat de joies deixava dos rellotges d'or i sis 
coberts de plata. Les disposicions testamentàries atorguen 2.500 ptes. a cada 
un dels seus cosins, i concretament a Josep Muns i Oliver, i a la seva dona 
Eulàlia Rossell, els deixa els interessos de la raó social Oliver i Companyia. 
A la mare 25.000 ptes. i l'usdefruit de tots els seus béns, i nomena hereu 
universal a Francesc Muns i Rossell, fill del seus cosins. 

Les idees 

En el pensament i l'obra de Garcia Oliver hi ha una constant que dóna la 
mesura de la seva mentalitat en els àmbits polítics, econòmic i social: el 
liberalisme doctrinal que va servir de suport ideològic als burgesos en el seu 
combat contra la monarquia absoluta. 

El liberalisme és, per Garcia Oliver, el pensament propi de la classe 
mitja, que en la seva terminologia és sinònim de burgesia. La classe moderna 
per excel·lència, que va saber trencar: " las redes que habícm sujetado el 
trabajo entre las espesas mallas de cien distintas trabas y reglamentos, 
cobraba tal libertad de acción que en breve tiempo había centuplicado la 
fuerza, el movimiento, la energia y la riqueza del país" . 

1 relaciona aquesta força emergent amb la idea motriu de la llibertat: 
"hemos defendido briosamente la ‘libertad individual’, como el màs fuerte 
escudo de los derechos del ciudadano que no debe de ser oprimido por 
ningún brazo del Estado, llàmese este brazo Gobierno, Provincià o 
Municipio" . Critica el centralisme que els moderats al poder havien utilitzat 
per a controlar la vida política i econòmica del país, alçant la bandera 
" individualista (...) desplegada al viento (...) por la economia política", com 
a única manera de superar les crisis econòmiques. 1 blasma "las almas 
débiles que al menor contratiempo tienden sus brazos al Estado, que es el 
representante del socialismo ‘de guante blanco Afirma que la tutela del 
govern és pròpia d'un "pueblo perezoso, imprevisor, inerte”, i que la llibertat 
necessita d'individus amants del treball: " dispuestos siempre a fomentar sus 
intereses y los intereses de la patria que al fin y al cabo son también los 
suyos". I posa com exemple de centralisme el que li va passar quan va voler 
fer real el seu projecte de Caixa d'Estalvis, que va necessitar tres anys i mig 
de tràmits a causa dels entrebancs burocràtics. 

Per aquests motius saludar la Revolució de Setembre assenyalant 

que: "a consecuencia suya, si no han sido definitivamente sancionadas todas 
las libertades económicas que los hombres ilustrados del país sehalaban 
tiempo hacía como el luciente faro que nos prometia dias mejores de 
prosperidad y ventura, han sido a lo menos arrancadas varias de las trabas 
que nos aprisionaban, y rotos en menudos pedazos algunos eslabones 
centralizadores que sujetaban el vuelo del espíritu individual" . Parla de 
llibertats econòmiques des d’una perspectiva plenament liberal, però la 
realitat industrial catalana, amb una producció tèxtil gens competitiva i una 
qualitat de producte lluny del de les factories angleses, fa del proteccionisme 
una reivindicació permanent de tota la societat, fabricants i obrers. 

Garcia Oliver no parla de llibertat política perquè les classes 
mitjanes que ell volia representar ja l'havien conquerit i l’havien limitat als 
sectors benestants. Només podien votar els propietaris. I encara que critica el 
sistema electoral censatari establert pels moderats -molt restrictiu- no dubta 
de la seva eficàcia, només tracta de fer-lo més ample per poder integrar els 
membres de la burgesia mitjana. Perquè la participació de molt pocs 
produeix: "la pérdida de la fe política, del entusiasmo nacional, del amor ci 
la patria, del sentimiento del honor y de la idea del deber; y al paso que 
estas virtudes iban menguando, crecieron espantosamente el mercantilismo, 
el amor al "yo", la sed del sórdido interès, el letal egoísmo, la vanidad del 
mando, la debilidad del caràcter y la degeneración moral”. Un projecte 
liberal, doncs, que resumia la mentalitat d’una classe social que tenia al seu 
davant les col·lectivitats d’idees republicanes que volien imposar els seus 
criteris amb la força numèrica. 

Tot i així un dels trets moderns del pensament de Garcia Oliver és la 
seva preocupació per la classe obrera, origen de les seves realitzacions més 
importants: amb l’Ateneu i la Biblioteca pretenia que els obrers aprenguessin 
els elements indispensables de la cultura, i amb la Caixa d’Estalvis 
promocionar la previsió. La seva mirada cap el món obrer era patemalista, ja 
que els volia salvar de les " administraciones de loteria con sus promesas 
tentadoras, los cafès con sus juegos y licores, el lujo con su pernicioso 
sèquito de necesidades ficticias, la disipación con sus escandalosos 
consecuencias, y en fin, los matrimonios prematuros que, provocando la 
multiplicación excesiva de la família, convierten con frecuencia en fuente de 
cimarguras lo que debiera ser manantial perenne de purísima alegria, 
arrastran muchas veces al pobre jornalero que no tiene inteligencia 

suficiente para darse cuenta de la trascendencia de sus actos". 

Cal orientar els assalariats per que refusin els paranys dels apóstoles 
del socialismo, i per a evitar-ho convé que s'integrin al sistema, cosa que no 
passarà mentre pateixin una economia de subsistència. D'aquí el projecte de 
la Caixa d'Estalvis, lloc on l'obrer en deixar-hi les sobres escasses del salari 
inicia un procés d'acumulació, i "despiertan en su mente adonnecida, el 
pensamiento de lo porvenir, la idea de la propiedad" , i inicien "los cimientos 
de su capital v la base de su bienestar". Es tracta d’un projecte dirigit a crear 
una societat de classes mitjanes, absolutament il·lusori en uns temps de 
treball precari, poc remunerat i d'una economia industrial tant dèbil que a 
vegades calia tancar les fàbriques quan no hi havia comandes. 

En la pràctica política del Sexenni és quan Garcia Oliver s'adonarà 
que l'esquema ideal elaborat no comptava el suport dels fets. I la presència de 
sindicats d'una força important, juntament amb l’opció política republicana, el 
durà a considerar la importància dels elements de coerció: l'exèrcit i les lleis 
necessàries per a mantenir la lògica del sistema social discriminatori. 

Una de les preocupacions centrals de Garcia Oliver era l'educació. 
En aquest terreny defensava la llibertat dels municipis per a organitzar 
l'ensenyament a la pròpia ciutat, ja que el control central feia, com era el cas 
de Mataró, que els recursos fossin assignats de manera improductiva. Així les 
escoles privades i els escolapis acollien la gran majoria dels nens que 
estudiaven, però l'Ajuntament era obligat a mantenir una determinada 
proporció de mestres públics que amb prou feines tenien alumnes. Seva va ser 
la proposta de retribuir-los seguint el sistema anglès: un tant per cada alumne 
que estudiava, i el seu primer acte a l'Ajuntament de 1868 va ser el 
d'emancipar els mestres de la tutela que tenia el Consistori, sobre l'admissió 
d'alumnes, donant-los llibertat per fixar les quotes. Però l’any següent els 
republicans controlen l’ajuntament i estableixen l'ensenyament gratuït. En 
l’àmbit educatiu va tenir la iniciativa d'establir un gimnàs a les escoles 
públiques, i el projecte d'obrir una escola tècnico-industrial, ja que s'adonava 
que era d'una importància cabdal pel desenvolupament del país tenir gent 
preparada i especialitzada. 

Sabem que no era gens preocupat per l'especulació religiosa, i que 
professava una mena d'actitud eclèctica, i que criticava l'exteriorització del 
culte, les cerimònies tètriques, i l'aparell de magnificència de l'església 
oficial. Com els seus companys de partit es devia sentir molest per l'actitud 

antiliberal del clero, i tota la ideologia anti-modema dels sectors més fanàtics. 
Defensava la reconciliació entre catòlics i protestants, i en els seus períodes 
d'alcalde va ser atacat pels sectors més conservadors que li retreien el seu 
liberalisme en matèria religiosa. Per ells Garcia Oliver només tenia paraules 
de menyspreu; "pretenden hacer de la religión un manto que cubra algunas 
veces sus ideas políticas y otras veces la fealdad de su conciencia nada 
limpia". 

Una altra mostra de la seva actitud són les idees que sostenia en el 
tema de l'ensenyament laic i el religiós. I es decantava cap a l'escola laica i 
pública desconfiant dels pedagogs catòlics. De tota manera considerava que a 
Mataró als escolapis se'ls podia deixar l'ensenyament primari perquè en nens 
petits " es bien poca la propaganda que pueden hacer de sus ideas fdosóficas 
o de sus principios políticos” . 1 es lamentava que els escolapis joves: "no 
hayan sabido romper con las tradiciones monàsticas", obrint-se a les idees 
modernes, i així s’anava accentuant el divorci que separava "a los católicos 
de la libertad”. Tradicionalment s'ha vingut considerant que Garcia Oliver 
formava part de la maçoneria, o que hi tenia algun tipus de contacte, cosa que 
en cap moment ha pogut ser demostrada, i sobre la qual no hi ha cap mena de 
dada que permeti afirmar-ho així. 


3. Els anys de les fundacions, 1854-1867. 

La primera activitat pública de Garcia Oliver es produeix, i no es tracta d'una 
coincidència, durant el Bienni Progressista, quan s'eixampla l'horitzó polític i 
es recuperen drets que els moderats havien menystingut. Al redós d'aquest 
ambient nou, i segurament comptant amb el suport de l'oncle, que era síndic 
de l'Ajuntament progressista, va fundar a l'edat de vint anys l'Ateneu 
Mataronès. Posteriorment, i altra vegada sota els moderats, duu endavant el 
projecte de formació de la Caixa d'Estalvis i l'establiment d'una Biblioteca 
Popular, lloc on tothom hi pogués acudir a demanar un llibre en forma de 
dipòsit. Aquesta intensa activitat fundacional, en un Mataró on passaven 
poques coses, va anar acompanyada d'una col·laboració regular en els 
periòdics que es publicaven a la ciutat, on exposava les seves teories 
econòmiques i analitzava l'actualitat. Tracta temes com la situació de la classe 

obrera anglesa, el centralisme a França, l'esclavitud als EEUU i la necessitat 
de posar fi a la de les colònies espanyoles, la producció mundial de cotó, 
qüestions monetàries i altres de relacionades amb Anglaterra: "esa nación 
donde (...) han de buscarse las nobles acciones, las grandes obrasy los mas 
acabados modelos" . En un article sobre Ultramar demana mà dura amb els 
insurrectes de Cuba, i que no s'introdueixi en aquella part del territori 
espanyol el sistema polític liberal, ja que d'aquesta manera es perdria la seva 
possessió. Alerta també sobre els EEUU que estaven atents per a fer fora els 
espanyols. També escriu crítica literària, com l'article que es refereix a la 
poetessa Villamartin. Cal recordar que ell mateix en els anys de joventut 
havia publicat alguns poemes, com el que glossava el vaixell construït a les 
drassanes de Mataró, i que duia el nom de Julia. 

L'Ateneu Mataronès 

Aquesta entitat va ser fundada el setembre de 1854 sota la denominació de 
Sociedad de Amigos de la Instrucción, i tenia com a centre la modernització 
del saber, i la seva extensió a les capes de la societat més desfavorides: els 
treballadors. El seu objecte era: "la ilustración y ensenanza mútua de todos 
sus socios, y el procurar difundir en todas las clases de la sociedad, las 
nociones útiles de ciencias y artes despertando el amor a las mismas” . El 
local de la societat, que al cap de poc es denominaria Ateneu Mataronès, era 
al carrer Nou, al costat del Teatre Principal. Podien ser-ne socis totes les 
persones majors de 16 anys que abonessin la quota, mai superior als cinc rals 
al mes. L'impulsor i fundador va ser Garcia Oliver, altres iniciadors foren 
Narcís Carbó, Josep M. Arnaiz, Jeroni Boada, Josep Ferrer, Joan B. Viza, 
Miquel Collet, Ignasi Caballol, Miquel Valls i Josep Riva. Garcia Oliver va 
actuar de Secretari i en algun temps de President d'aquella institució que, com 
li agradava de dir, era "el primer Ateneo que dedicara Cataluna a las clases 
proletarias" . 

L'activitat de l'Ateneu tenia dos eixos, per una banda les classes 
públiques, i per l'altra les sessions literàries que cada diumenge reunia els 
associats en una mena de trobada acadèmica. Les classes les donaven els 
membres de l'Ateneu especialment qualificats per a fer-ho, i tenien lloc de 7 a 
9 de la nit. El desig del fundador era que s'acollís els treballadors per a 
possibilitar la seva instrucció. I així, explica el contemporani Joan Amich: 
"han sido arrancados del caos de la ignorància una porción de jóvenes que 

jamàs habían saludado las letras y que qidzàs no las saludaran nunca sino 
se Imbiese creado ese elemento de vida intelectual que fomenta la afición al 
saber". 

Però hem de tenir en compte que els obrers que treballaven llargues 
jornades laborals de tretze hores no tenien temps per a dedicar-se a la cultura. 
1 els alumnes eren en general membres de la petita burgesia, menestrals, 
comerciants, etc. Les assignatures que s'hi donaven l'any 1869 eren: lectura, 
escriptura, aritmètica, francès, anglès, dibuix i gramàtica castellana. En altres 
moments també hi havia lliçons de teneduria de llibres, religió, moral, 
taquigrafïa i declamació. 

L'Ateneu estava organitzat en seccions: la de ciències, literatura i 
arts, la de ciències exactes, la de ciències polítiques i morals, i la 
d'agricultura, indústria i comerç. L'any 1869 hi havia 105 socis, que gaudien 
del gabinet de lectura i les sessions dominicals, en les quals els acadèmics de 
l'Ateneu exposaven els seus coneixements sobre tota mena de matèries, 
principalment les d'actualitat en el món de la ciència, els costums i les idees. 

Hem de destacar que segons els estatuts de l'associació un dels temes 
inclosos era la literatura llemosina, que indica que aquest primer projecte 
d'activitat cultural amb què va comptar Mataró ja tenia un interès específic 
per a la literatura catalana, en període de revifament. Cada diumenge, i junt al 
tema principal de la sessió, hi havia un apartat literari on es llegien poemes i 
proses inspirades a càrrec d'autors locals, i convidats. Citarem Ildefonso 
Llorente, Joan Amich, el Sr. Pineda, el Sr. Riba, i una dona, Joaquima de 
Torras, escriptora "de rasgos brillantes de imaginación, estilo sublime y 
nobleza de sentimientos” . Garcia Oliver sovint prenia la paraula per tractar 
aspectes d'economia i societat, però també hi llegia poemes de la seva autoria, 
així com traduccions personals d'obres poètiques d’altres idiomes. 

El mes d'abril de 1856 es va produir un fet notable dins la vida de 
l'Ateneu. Un discurs que havia de ser llegit en una d'aquestes sessions 
dominicals va ser censurat per la junta directiva. En aquest parlament 
s'atacava el fanatisme religiós i es feia un recorregut pels sistemes 
antidogmàtics de la història de la cultura, per a defensar la labor crítica de 
Voltaire, Cabet, Proudhon, Fourier, Blanc i d'altres reformadors. D'alguna 
manera l'autor reivindica el pensament socialista acomodant-lo a la religió 
cristiana, cosa que no va caure massa bé als dirigents de l'Ateneu. 

Amb més o menys èxit l'Ateneu va anar realitzant la seva labor 

educativa i literària fins l'any 1890, quan sembla que es va dissoldre. Un dels 
motius ho devia ser el canvi de clima social i cultural, i, potser, l'altemativa 
que havia suposat la fundació l'any 1880 de l'Ateneu de la Classe Obrera, 
amb més connexió amb la realitat social, ja que era format per persones 
d'ideologia republicana i socialista, més acostades a la classe obrera. 


Sessions de l’Ateneu de gener a maig de l’any 1856 

Miquel Surià: Manifesto la influencia del cristianismo en la família ganando 
en dignidad el hombre, en condición la muger y en consecuencia el orden 
social. Teodoro Argila, va disertar sobre aquest tema: Importància de la 
agricultura y modos de promover su desarrollo. 

Albert de Quintana va manifestar: la suerte que ha cabido y cabe a 
la mujer (...) Miró a la mujer bajo el triple aspecto de soltera, de casada y de 
madre cuyo último estado considero el autor que la hacía acreedora a todas 
las consideraciones del hombre, al cual solo reconoció su superioridad para 
emplearla en defensa del secso dèbil. 

Pelegrí Ferrer s'interessava en: basar la instrucción en una 
educación buena. Hermenegildo Coll de Valldemia va fer una ponència sobre 
la instrucció pública a Alemanya. Josep Palau sobre el tema de la població. 
Joan Alquer sobre el Criterio de la verdad. Narcís Carbó es va referir a la 
llengua universal, considerant la religió com: un freno a las pasiones, pero 
cuando prepondera el fanatismo entonces reina la pasión madre. 

El Sr. Cuspinera va dissertar sobre: Los esclavos de la Isla de Cuba. 
(...) Llevó la cuestión con mucho tacto para hermanar los principios de 
libertad con los de conveniència; (...) manifesto ser un baldón social que la 
esclavitud ecsistiera cuando el cristianismo y el espíritu de la època la 
rechaza. (...) 1 va manifestar referint-se als negres: no ser tan dura su suerte, 
siendo preferible a la de nuestros obreros, a la par que eran mas felices que 
libres en Guinea. Va acabar dient que calia inculcar-los la religió cristiana, 
que: eleva al hombre y le promete una futura y eterna dicha, logrando así 
que alcancen la libertad en la tierra y glòria en el cielo. 


32 





La Biblioteca Popular 

El nostre personatge la va fundar el novembre de 1866, i va ser la primera 
d'Espanya de les seves característiques. Té el seu origen en el viatge que va 
fer a Anglaterra, lloc on va conèixer les biblioteques populars tan exteses en 
aquell país. Garcia Oliver va tornar a Mataró amb el propòsit d'assajar-ho 
aquí i ho va proposar a la junta de l'Ateneu, que ho va acceptar amb 
entusiasme. Al darrera hi havia la constant preocupació del nostre personatge 
per la cultura i el progrés intel·lectual dels pobles. En les seves paraules: 
"elevar el nivel moral de nuestros conciudadanos, procuràndoles la 
facilidad de poner su pensamiento en contacto con el pensamiento de los 
grandes escritores que son a la vez el guia y el orgullo de la humanidad". 
N'eren socis protectors aquells que pagaven 40 rals al mes, i abonats els de 12 
rals. Per a les seves despeses també es comptava amb un petit ajut municipal 
de 250 ptes. a l'any. Com a xifres significatives de la seva importància sabem 
que l'any 1867 comptava amb un fons de 505 volums, que tres anys després 
havien passat a 968, amb un valor de 5.000 Ptes. i que l'any 1871 s'hi varen 
llegir 293 obres. Garcia Oliver en va ser el secretari durant alguns períodes i 
l’entirar es va dissoldre conjuntament amb l'Ateneu cap a l'any 1890. 

La Caixa d'Estalvis 

El mes de juliol de 1859 Garcia Oliver va fer la proposta de creació d'aquest 
organisme econòmic, amb la idea de redimir la classe obrera de la misèria 
que l'envoltava inculcant l'element de la previsió. Va rebre de seguida el 
suport de les autoritats i les forces vives de la ciutat, i va formar un reglament 
que es va enviar per a la seva aprovació a la Reina. Els tràmits burocràtics, 
amb nombrosos informes i dictàmens, varen durar tres anys, fins el 1 862 quan 
es varen rebre aprovats els estatuts, cosa que va permetre que el dia 8 de 
gener de 1863 es fes la inauguració oficial de la Caixa d'Estalvis. L’edifici era 
situat als baixos del local de l'Ateneu, al carrer Nou. Aquest acte va ser 
presidit pel Governador Civil, i hi varen assistir diputats provincials i les 
autoritats del municipi. Garcia Oliver, que era el secretari, va pronunciar un 
discurs sobre la importància de les institucions de previsió. 

En aquest text explica que les Caixes d'Estalvi tenen al seu origen la 
preocupació de les classes il·lustrades per a estimular el pensament de futur i 
de propietat en els proletaris, i augmentar el seu amor al treball. Perquè la 

previsió era Túnica alternativa a la caritat pública que no perpetuava la 
misèria. Els obrers estalviaran "las cantidades que robaran a sus egoístas 
placeres y a sus veleidosos caprichos, comprendiendo perfectamente que al 
obrar de este modo empiezan a fundar los cimientos de su capital y la base 
de su bienestar”. D'aquesta manera podrien suportar les èpoques de manca de 
feina, malalties o accidents, i contribuïen a llançar a la circulació uns capitals 
improductius. Es significatiu que els primers imponents de la Caixa fossin els 
treballadors de la fàbrica de Garcia Oliver. La importància de l'entitat va anar 
creixent, després d'haver de superar els anys de crisi econòmica de 1864-65, 
tot i que costava imposar la idea d'estalvi: l'any 1867 hi havia 179 impositors 
que eren: 18 burgesos, 31 menestrals, i 130 proletaris. 

La història de la Caixa d'Estalvis ja ha estat escrita, per la qual cosa 
només ens hem fixat en aquell moment fundacional, quan Garcia Oliver hi va 
tenir un paper de primer ordre. Però hi ha un altre tema íntimament associat 
que convé tractar: la qüestió dels pobres. Garcia Oliver volia que la previsió 
dels propis obrers solucionés, a través de les Caixes d'Estalvi, el problema 
endèmic de la pobresa. 1 es queixava que la caritat pública organitzada no 
feia res més que reproduir la misèria, ja que era: "una provocación constante 
para que el pobre que puede todavía ganarse honradamente la vida con su 
trabajo se valga de la hipocresia, del engano, y del dolo para obtener una 
limosna de la junta de su barrio, impulsàndole a renunciar a la dignidad del 
hombre que "se basta a si mismo". Relaxament que contribuïa alhora a 
generar més pobresa, seguint aquell sistema de caritat medieval de la sopa al 
convent. La solució calia buscar-la en la intel·ligència i no en el cor, per 
Garcia Oliver, i la disminució dels pobres només podria venir de l'augment de 
la riquesa general de país i del seu nivell de cultura. 

Les seves teories sobre la caritat, tan criticades en el Mataró 
d'aquells anys, les va publicar un periòdic local amb una nota on la redacció 
es mostrava en desacord. Però alguns fets confirmaven la seva posició, així 
el dia 24 de desembre de 1866, vigília de Nadal, en un temps de crisi 
econòmica, a les portes de les esglésies de Sant Josep i Santa Anna s'hi varen 
presentar, a demanar caritat, sis mil persones, una tercera part de la població, 
moltes de les quals eren obrers que havien deixat la feina a la fàbrica en busca 
d'uns rals en aquella jornada propícia. 

4. L'activitat política, 1868-1883. 


És l'any 1868, quan els moviments revolucionaris fan caure la monarquia 
borbònica, instaurant un règim democràtic desconegut a la història d'Espanya, 
que compta amb el suport de la burgesia renovadora. Garcia Oliver, un dels 
membres de la clase media, s'adona de la importància cabdal del moment per 
assajar noves maneres polítiques i econòmiques d'administrar el país i 
decideix intervenir en la vida pública municipal. Són temps apassionats quan 
els moviments socials que el moderantisme havia amagat coercitivament 
emergeixen amb aquell sotrac que va representar la Revolució de Setembre. 
La revolta que esclata aquell mes a Mataró té una gènesi en la dècada 
anterior, quan els progressistes, apartats per la força de les institucions locals, 
mantenen el caliu organitzat del partit. 1 també va ser en aquests anys quan els 
demòcrates o republicans, que en èpoques anteriors només tenien una força 
residual, s’organitzen i eixamplen la seva base militant en connectar amb la 
classe obrera. 

Setembre de 1868 

La confluència d'interessos polítics dels grups opositors va fer que la revolta a 
Mataró fos seguida per la immensa majoria dels ciutadans, quan el dia 30 
d'aquell mes, en saber-se com anaven les coses a Barcelona, es varen produir 
moviments als carrers. De seguida grups decidits varen aconseguir per pròpia 
mà un dels seus objectius més desitjats: la destrucció de les casetes de 
consums, impost especialment odiat ja que gravava els articles de primera 
necessitat, i al qual s'acusava de ser l'origen de l'alça de preus. Impost que 
posteriorment es va substituir per un altre de personal que afectava tothom a 
partir dels 14 anys, establint-se tres nivells de riquesa. L’enemiga ciutadana 
contra la monarquia es va centrar en la destrucció dels retrats oficials dels 
Reis, i en el canvi de noms dels carrers, els que varen partir l'operació 
quirúrgica foren el Camí Ral, el d' Amàlia i el de Cristina. 

El control de la situació el va mantenir des del primer moment la 
Junta Revolucionària Provisional, que el mateix dia va ser elegida per vot 
popular al Teatre Principal. La presidia Josep Saurí, i estava formada pels 
representants dels dos gran sectors ideològics locals: els liberal-conservadors, 
i els republicans, però eren aquests darrers els que la controlaven, en ser-hi 
majoritaris. La Junta es va dirigir als ciutadans notificant la seva creació, i va 

dur a terme diverses mesures destinades a garantir l'ordre revolucionari. En el 
mes que va funcionar va crear una Guàrdia Popular i, entre altres accions de 
tipus administratiu, va suprimir entitats religioses, expulsant alguns capellans 
com enemics del nou ordre, i manant investigar els convents de monges. 

L'acció més important va ser nomenar un Ajuntament provisional en 
consonància amb els principis revolucionaris, que va fer públiques totes les 
sessions de l'organisme, tota una novetat. Els nous regidors prenen possessió 
el 6 d'octubre, enmig de l'alegria popular, expressada en manifestacions que 
passejaven les imatges d'Espartero i Prim. Les fàbriques i les escoles tanquen, 
els carrers es decoren i de nit s’il.luminen, i al teatre es fan obres de suport a 
la revolució. Un d'aquests regidors era Garcia Oliver, que va ser nomenat 
síndic, i va exercir els càrrecs de la Junta de l'Hospital i de la d'Instrucció, 
essent aquesta la seva primera activitat de tipus polític. 

L'Ajuntament interí va dur a terme accions urgents, però donat el seu 
caràcter de circumstàncies no va poder emprendre cap obra d'envergadura. 
Tot i així s'ha de destacar: la renúncia dels regidors al privilegi d'exempció 
d'allotjaments militars, la liberalització en l'admissió d'alumnes a les escoles, 
la subvenció a la Biblioteca Popular, el premi a l'obrer que s'apliqués més en 
l'escola d'adults, la reforma del costum de posar llençols negres als balcons de 
les cases dels morts, i l’obligació de conduir els cadàvers al cementiri amb 
cotxes fúnebres, i no en lliteres. També la vigilància del frau en els aliments, 
que havia augmentat, així com alguna obra menor que els va pennetre un 
pressupost precari. Garcia Oliver va escriure la memòria de totes les 
realitzacions encarrilades per l'Ajuntament, que va merèixer l'aprovació del 
Consistori. 

Mataró republicà 

De cara a les eleccions municipals de 18 de desembre de 1868 es varen 
començar a organitzar les forces polítiques, i es funden els comitès del partit 
Democràtic-Republicà, i del Monàrquic-Liberal. Aquests eren els membres 
de l'antic Partit Progressista que havia tingut a Mataró un paper tan destacat 
en la caiguda de l'Antic Règim. El formaven membres de la burgesia 
reformista que volien superar l'etapa moderada de governació centralista i de 
manca de llibertats, i s'inspiraven en el liberalisme econòmic i social clàssic. 
N'eren els caps Josep Garcia Oliver i Manuel de Sistemes, que havia estat 
batlle durant el Bienni Progressista. 

Els republicans arrelaven en la menestralia modesta i en la classe 
obrera, mobilitzats contra la contribució del consums, les quintes {la 
contribució de sang), la monarquia, i un anticlericalisme que reivindicava, 
però, el paper històric de Jesucrist. L'escissió en benèvols i intransigents 
sembla que no va afectar a Mataró ja que els republicans d'aquí formaven part 
de l'ala esquerra del partit, i eren els seus caps Marià Espín, J. Antoni 
Rabella, l'impressor Josep Abadal, i algun líder obrer com Maurici Roca. 

Les eleccions municipals les varen guanyar els republicans 
aconseguint 14 regidors contra 8 dels liberals. Els minoritaris varen renunciar 
al càrrec i varen posar tota mena de traves, no presentant-se a l'acte de 
constitució de l'Ajuntament. De tota manera, i en diferents espais de temps, 
varen anar acceptant aquells llocs de regidors als quals eren obligats. 

Durant l'any 1869 es varen anar fent passos cap a la normalització 
política i l'establiment jurídic del nou règim. Així es varen convocar les 
eleccions de gener que havien de fer possible la redacció d'una nova 
Constitució. A Mataró varen ser molt animades i hi va intervenir en persona 
Emilio Castelar, que va fer un míting davant 4000 persones a la Sala d'en 
Vila, al carrer de Bonaire. Les eleccions demostraven que Catalunya era 
republicana, ja que es varen fer amb 27 diputats, contra 6 els liberals i 4 els 
neo-carlins. Al districte de Mataró els republicans varen dominar de manera 
absoluta, obtenint els seus candidats uns 3700 vots, contra els liberals que en 
tenien uns 201. 

Els regidors republicans no eren favorables a la promulgació de la 
Constitució monàrquica, i no varen assistir a l'acte que es va celebrar amb tal 
motiu a Barcelona. Enfortits com estaven editen un periòdic el mes de juliol: 
El Eco de la Costa, i organitzen una manifestació per a commemorar la 
batalla dels mataronins contra Prim l'any 1843, que va ser una repulsa a 
l'activitat política d'aquell líder que tan important era a Madrid. En l'ordre 
ideològic varen aprovar de manera provisional el matrimoni civil a Mataró, 
actitud laica que era el centre de la seva acció. Quan els ciutadans es varen 
manifestar al carrer contra el reclutament de quintes l’Ajuntament va decidir 
fer un impost per a lliurar els joves mataronins. Es va realitzar classificant en 
sis categories econòmiques els ciutadans, però va tenir en contra una part dels 
benestants, que signen un manifest mostrar el seu desacord. 

Però la vida política s'anava radicalitzant arran de l'aixecament carií 
iniciat el mes de juliol, que va tenir una mena de ressò a les files republicanes 

que organitzen una revolta a Catalunya el setembre. A causa d’aquestes clima 
de violència són dissolts tots els ajuntaments amb majoria republicana, encara 
que, com és el cas de Mataró, no s'hi produís cap mena de desordre. Així el 
20 d'octubre una tropa d'infanteria destitueix el consistori elegit per sufragi 
universal i en nomena un d'interí. Continuaven els regidors liberals i hi 
entraven nous membres afectes al govern, entre aquests Garcia Oliver, amb el 
càrrec d'alcalde segon. Ajuntament que es va limitar a gestionar uns mesos les 
urgències del municipi esperant les noves eleccions. Garcia Oliver també es 
va encarregar del destí de protector de l'Hospital, que en aquell 1869 va 
assistir a 7.620 persones, lluitant contra la manca de llegats deguda a la 
desamortització civil. En aquest sentit havia fet la proposta que les donacions 
es fessin en diner efectiu, i no en finques urbanes. 

Alcalde de Mataró 

El mes de gener de 1870 té lloc l'elecció popular del nou Ajuntament, però el 
Govern Civil ordena que només siguin elegibles les places dels regidors 
suspesos l'any anterior, quedant-se al seu lloc els altres. D’aquesta manera es 
desvirtuava l’elecció ja que de fet es donava la majoria als liberals. Els 
regidors electes prenen possessió el 19 de gener, i Garcia Oliver és elegit 
Alcalde, càrrec que exerceix fins l'any 1872. Els deu republicans electes no 
varen acceptar la regidoria per no sancionar amb la seva presència aquell 
abús legal, fins que varen ser obligats a fer-ho. 

Garcia Oliver va orientar la seva gestió municipal prescindint de les 
circumstàncies especials del seu nomenament: "no he tenido otra norma de 
conducta que el de respetar y el hacer respetar las ley’es del país, fueran 
estas o no de nuestro gusto, que eso no debemos mirarlo, ni los que 
mandamos, ni los que obedecemos" . Sempre al redós d'un projecte de 
centrisme polític, situant-se: "entre las exigencias del partido alfonsino- 
carlista que, si en nuestra ciudad no es numeroso, es en cambio inteligente y 
fuerte por la posición, la carrera y la dignidad de los hombres que lo 
capitanean, y entre el empuje o el aliento de las masas republicanas siempre 
resueltas y activas". Però el conflicte representatiu era present i dies després 
de les eleccions fraudulentes, els republicans guanyen l'acta de diputat pel 
districte amb 3001 vots, contra 1322 els liberals, i 455 els neo-carlins. 

Els republicans varen fer una dura oposició al carrer, sobretot en 
l'afer de les quintes quan la revolta popular a Barcelona el mes de març de 

1870. A Mataró aquests fets varen provocar intents d'avalots i manifestacions 
contràries a la lleva, qualificades per Garcia Oliver de "escenas lamentables" , 
produïdes per "los fogosos discursos que pocos dias antes se habían en 
publico pronunciado” . El moviment el va aturar l'Alcalde suspenent el sorteig 
dels soldats i duent a terme entrevistes confidencials amb els republicans. 
Però mentre conversava per a guanyar temps, avisa l'exèrcit que envia 40 
carrabiners i es fa amb el control de la ciutat. Garcia Oliver sabia que: "las 
masas de esta ciudad, republicanas como todas las de las ciudades 
manufactureras" , podien intentar algun tipus d'acció insurreccional i per tots 
els mitjans va tractar d'evitar el perill. A conseqüència d'aquests fets es va 
aconseguir que l'Ajuntament pagués la meitat de l'import de les substitucions, 
de l’altra meitat se n'havien de fer càrrec els que havien de ser sortejats, que 
van comptar amb l’ajuda d'una subscripció popular. 

La lluita s'anava endurint, i Garcia Oliver es ressentia de les 
crítiques que se li feien constantment. Les seves paraules resumeixen l'abisme 
que separava les ideologies enfrontades, quan parla de: "un os cuantos 
perdidos que después de pasar la noche escarneciendo sobre el "tapete" 
verde de un café, las scintas leves de la moral pública, entre copa y copa 
escribían contra mi embozadas calumnias que llevaban luego a la prensa". 
Per aquest motiu duu a terme accions legals contra diversos redactors del 
periòdic dels republicans. I mentrestant els republicans continuen guanyant 
eleccions, com les de març de 1871, per 3.342 vots, contra 2.41 1 els liberals, 
que tenien el millor resultat en molts anys. 

Com a detall anecdòtic de l'estada de Garcia Oliver com a alcalde 
cal recordar la data de 27 de setembre de 1871, quan el rei Amadeu I va 
visitar Mataró. Els carrers estaven elegantment empolainats amb arcs de 
triomf a diversos indrets de la ciutat. Un d'aquests estava situat a la Plaça 
Santa Anna, al capdavall de la Riera, i tenia enmig de la floritura unes caixes 
de coloms que s'havien d'obrir en passar el Rei, per a donar més vistositat a 
l'acció. Amadeu I que anava dalt de cavall passa per sota l'arc, els encarregats 
obren les caixes, però els coloms estabomits pel sol cauen a terra, i la gent 
crida i xiula perquè aixequin el vol, el rei, que es pensa que la cosa va per ell 
continua cara llarga el passeig fins l'Ajuntament, i abandona la ciutat sense 
acceptar els honors i banquets que l’hi havien preparat. 

La gestió de Garcia Oliver davant el municipi es va centrar en 
diversos aspectes: 

En les qüestions econòmiques va haver de fer front al greu dèficit 
acumulat, que s'agreujava en haver perdut recentment una part dels impostos 
recaptats per l'Estat, cosa que es va arreglar establint arbitris sobre certs 
productes. Garcia Oliver va organitzar un sistema fiscal municipal que 
combinava la imposició directa i la indirecta, contra l'opinió republicana que 
exigia la directa. Com exemple podem analitzar el pressupost de 1870-1871, 
en el qual els ingressos principals són de tipus directe. Concretament es tracta 
de l'impost veïnal, una mena de contribució sobre la renda, que produïa 
75.692 Ptes, sobre uns ingressos totals de 96.432 Ptes. Els altres diners es 
recaptaven amb els arbitris sobre matança de porcs, lloguers de la carnisseria 
pública, l'escorxador, taules de vendre carn, matrícules escolars, i algun 
ingrés del patrimoni municipal. L'any 1871-1872, quan Garcia Oliver havia 
realitzat la seva reforma s'equilibraven més els ingressos directes: 72.105 
Ptes., amb els indirectes: 48.997 Ptes. En el capítol de despeses els sectors 
més importants eren el d'instrucció pública, ja que s'havia d'atendre els sous 
dels mestres de la primària, el de neteja de la ciutat, enllumenat dels carrers 
amb gas, i els de la pròpia administració municipal. Capítols menors eren: la 
guàrdia de seguretat, la beneficència, les obres públiques, el servei de presó i 
els imprevistos. 

En el tema escolar es va sol·licitar al govern que l'Ajuntament no fos 
obligat a pagar una quantitat determinada de professors, i que es concedís 
subvenció als mestres lliures amb títol dedicats a la primària, que eren els que 
realment tenien el sector més nombrós d'alumnes. Així es podria tenir uns 
diners per a construir una escola d'arts i oficis, i una d'adults. L'escola tècnica 
la considerava Garcia Oliver molt important per al futur de Mataró, ja que s'hi 
ensenyaria: "a nuestros obreros inteligentes el dibujo lineal, las 
matemàticas, la economia política, la mecànica y la física y la química 
aplicadas a la indústria y a la agricultura" . 

Altres aspectes de la seva gestió son diverses obres de reforma i 
reparació de carrers, creació de fonts, sèquia del carrer de la Mercè, 
renovació de l'arbrat, recomposició de la xarxa de mines, i la definitiva 
instal·lació de cotxes d'enterrament. 

En aquest període es va haver de lluitar contra una epidèmia de febre 
groga (tifus groc), que a causa de les disposicions de l'alcalde de caràcter 
preventiu va tenir un abast limitat. També va sol·licitar que Mataró fos cap 
del Partit Judicial, dins la reforma territorial que havien de votar les Corts. 

Garcia Oliver havia arribat a l'Ajuntament d'una manera poc 
ortodoxa, i va haver d'enfrontar-se amb els republicans que exigien la seva 
dimissió, i, per una altra banda, la seva reforma impositiva el va enemistar 
entre tots aquells que veien afectat el seu nivell de rendes. Ell mateix era prou 
conscient de ser enmig de les passions polítiques i personals del moment, i 
sovint ho comentava. A aquesta situació hi havia conduït, com ell deia, la 
" entrada del cuarto estado en la vida pública", que considerava molt 
negativa. Vet aquí un punt clau del seu pensament, afirma que la llibertat 
pressuposa la consciència dels drets per part dels ciutadans i que quan un 
poble és ignorant, o desconeix les lleis fonamentals de l'Estat, s'abusa de la 
llibertat i s'arriba al pitjor dels despotismes: el de les masses. 

Anys després, durant la Restauració, Garcia Oliver explica que l'any 
1868: " cuando vino a mis manos el programa de Càdiz, y vi que en el se 
proclamaba el sufragio universal, comprendí que entràbamos en una senda 
de arriesgadas aventuras que sólo Dios sabia donde había de conducirnos” . 
1 que en rebre l'ofici nomenant-lo part de l'Ajuntament provisional: "hube de 
entrever que, desde aquel momento, me obligaba la suerte a ponerme frente 
a frente de los elementos avanzados que no tardarían a sustentar las mús 
peligrosas utopias. Mis temores hubieron de realizarse muy en breve y aun 
me condujeron mucho mas lejos de lo que esperaba" . Garcia Oliver es va 
apartar del projecte revolucionari a mesura que la radicalització en l'ordre 
polític i social no es corresponia als seus desig de reforma. 

La República 

Les eleccions municipals de desembre de 1871 varen donar tots els càrrecs 
als republicans, com a resposta popular a la manipulació anterior. Els nous 
regidors varen prendre possessió el febrer de 1872, moment en què s'inicia 
una dura discussió entre aquests i Garcia Oliver a causa de la Memòria de la 
seva gestió, que havia costejat l'Ajuntament. Fullet que va ser acusat de 
falsificar la realitat en l'anàlisi de la vida política local, i en el detall de les 
realitzacions concretes. 

Aquestes crítiques coincideixen amb una vigoria dels liberals el 
mateix any 1872, quan Garcia Oliver ja ha abandonat el seu càrrec al 
municipi. Funden el mes de març el periòdic partidari La voz de lliiro, i el 
mes de maig es constitueix el Círculo Liberal Mataronés, una associació els 
membres de la qual havien de ser " fieles a la Constitución, obedecer las leves 

y respetar las autoridades establecidas, prestando su apoyo al Gobierno de 
la nación simpre y cuando llenare el sagrado objeto de una buena 
administración y no se separe de los principios liberales" . Tenien l'estatge a 
la Riera, en un edifici construït amb els diners dels socis. 

Com a mostra d'aquesta puixança guanyen per primera vegada les 
eleccions a diputats pel districte el mes d'abril, quan d'un total de 4.800 
votants en varen aconseguir 2.621. Varen tenir a favor seu el progressiu 
abstencionisme i a més capitalitzen una part de l'electorat espantat per 
l'extremisme polític i sindical, fets que expliquen un resultat diferent als 
acostumats. 

El perill tenia nom per als liberals de Mataró, i era format pels nuclis 
obreristes de tendència ja socialitzant, i els republicans de totes les fraccions. 
Elements radicals als quals s'acusava de tot el desori de l'època. La 
proclamació de la República va decantar definitivament les posicions, i els 
homes de Garcia Oliver es varen adonar que dins aquell sistema no tenien res 
a fer. La seva opció ja no era dins el marc constitucional del Sexenni, que 
havia possibilitat aquests excessos. 

L'acte de proclamació de la República a Mataró es va dur a terme el 
12 de febrer de 1873, quan l'Ajuntament va fer un manifest proclamant la 
República Democràtica Federal. Tanquen col·legis, i fàbriques, i enmig de les 
manifestacions ciutadanes, des del balcó principal del Consistori el secretari 
Víctor Simal va manifestar que: "habían desaparecido para siempre de 
Espana los tronos de los Reyes y en sa lugar se alzaba majestuoso y firme, 
imperecedero, el trono en que debía asentarse el Pueblo soberano”. 

La realització principal de l'Ajuntament d'aquells moments, presidit 
per Josep Saurí, i posteriorment per Josep Abadal, va ser la formació dels 
Voluntaris de la República, grup armat dissuasori contra els escamots carlins 
que voltaven la comarca. Tot i així el dia 13 de maig, a tres quarts de nou del 
vespre, va entrar a Mataró, pel Camí Fondo i el de Mata, una força de tres- 
cents carlins. En una improvisada lluita els Voluntaris varen tenir diverses 
baixes i els assaltants es varen endur un grup d’hostatges, escollits entre les 
persones de bona posició econòmica. I varen marxar cap a Can Bruguera, on 
els esperava el cap Savalls, deixant anar una part dels presoners, que tomen a 
Mataró amb la notícia que pels nou que restaven s'havia de pagar 40.000 
duros. Però dies després eren rescatats al Montseny per tropes de l'exèrcit. 
Per a prevenir aquestes accions i mantenir-se alerta es va reunir el mes 

d'octubre la Confederació Regional de Mataró, que agrupava tots els 
ajuntaments del districte per acordar mesures contra els assalts carlins. 

També en època republicana es varen celebrar eleccions de caràcter 
constituent el mes de maig, però només s'hi varen presentar dos candidats 
republicans de tendències diverses. Una indicació de la manca de popularitat 
del règim ho és el fet que no varen votar més de 70% dels electors de la 
província de Barcelona. 

A pocs mesos de vida del nou règim el país era un desori: els carlins 
en peu de guerra a les muntanyes, un sector de la classe obrera revoltat, i els 
republicans moderats intentat d'aturar les revoltes federals. Elements tots que 
feien que Garcia Oliver veiés en la monarquia, que havia criticat, la solució 
més viable per a pacificar el país. Així quan el general Pavia va dissoldre el 
Parlament de la República tenia al darrera el suport de la burgesia i d’una part 
de la població. El mateix Garcia Oliver va col·laborar en aquell intent 
transitori que preludiava la Restauració. 

Alcalde de l'any 1874 

El 3 de gener de 1874 es produeix el cop d'Estat del general Pavia contra la 
República radical. A Mataró es va pronunciar el Batalló de la Milícia 
d'Artilleria per a defensar el règim republicà el dia 1 1 del mateix mes. Dos 
dies més tard la situació era controlada per les tropes de l'exèrcit que 
dirigides pel comandant militar del districte varen destituir l'Ajuntament 
republicà. Per ordre del Capità General es va reorganitzar el Consistori amb 
persones afins al liberalisme, i Garcia Oliver va ser nomenat Alcalde, títol 
que li atorgà el Governador Civil. 

El nostre personatge va rebre el càrrec, i el va acceptar per a dur a 
terme una tasca concreta: " restablecer en nuestra población el orden moral 
profundamente en ella quebrantado por los sucesos de que había sido teatro 
la Nación y por los que en su mismo seno se habían producido" . I va centrar 
la seva activitat en la defensa de Mataró contra els carlins, ampliant i 
millorant les fortificacions, i reorganitzant la Milícia Nacional, que havia 
estat dissolta juntament amb l'anterior Consistori. 

En el cas de la Milícia va refer el cos amb personatges: "que 
ofrecieran las garantías de orden que en aquella ocasión eran inescusables" . 
Tasca en la que va xocar amb els conservadors: "Que hubieran preferido 
pagar la contribución y abrir las puertas y sufrir el vugo, màs o menos duro, 

de los caudillos de D. Carlos, a que, guamecida Mataró con algunas fuerzas 
del ejército, hubieran sus hijos de empunar unfusil o cenir una espada para 
defender, junto con las tropas, los intereses, la libertad, el honor y la vida de 
su patria" . Les obres de defensa varen ser útils quan el dia 10 de gener de 
1875 una força de tres mil carlins va atacar la ciutat pel cantó de l'Havana, i 
va ser derrotada en una dura batalla gràcies a l’actitud enèrgica dels milicians. 
Aquesta victòria, i d'altres combats, foren recordats posteriorment amb una 
manifestació anual, i un monument itinerari a les víctimes. 

En aquell any que va ser alcalde poca cosa va poder dur a terme, 
sobretot a causa d'haver de fer moltes despeses en la qüestió militar i de 
defensa. Tot i així va iniciar la formació d'un nou plànol geomètric de la 
ciutat, i va fer obres de conservació de les mines d'aigua. A ell li va tocar de 
complimentar l'ordre de restablir l'impost de consums, i de cara a la seva 
implantació va reflexionar sobre la millor manera de dur-lo a terme: 
repartiment, agremiació o casetes recaptatòries, essent aquest darrer, al seu 
parer, el sistema més efectiu de cobrar-lo. 

Garcia Oliver va presentar la dimissió al seu càrrec quan després del 
cop d'Estat de Martínez Campos, que va restablir la monarquia borbònica, va 
considerar que el país era encarrilat, i va demanar als mataronins: "que, en lo 
sucesivo, me dejéis pasar el tiempo entregado a mis negocios y al cultivo de 
los estudiós donde el espíritu volando por regiones espaciosas, ni se mancha 
con el úlito emponzohado de la política, ni se siente nunca herido por los 
dardos crueles de la pasión y de la envidia". 

Quan va deixar l'alcaldia l'any 1875 va ser nomenat fiscal municipal 
de Premià de Mar, càrrec que segons els seus detractors mai no va exercir, 
servint-li només per eludir formar part de la Milícia. 

Teoria de l'Ajuntament 

Garcia Oliver aspirava a un ajuntament descentralitzat que no patís dels que, 
segons ell, eren els vicis de l'època. Per una banda considera el centralisme 
com un dels pitjors sistemes de govern, que havia estat introduït pels 
moderats als ajuntaments arran de la llei de 1845, sistema que: " cortando las 
alas de la iniciativa individual, ahogando los caracteres contra las espesas 
mallas burocràticas y asfixiando el espíritu de progreso con su rutinarismo y 
su desconfianza, convierte a la nación en una masa inerte que no se mueve a 
no ser que la mueva la mano del Estado". 

Per altra banda critica la deriva de les corporacions republicanes: 
"elegidas por sufragio universal, que acostumbran a acudir a la presión y a 
la amenaza, para hacer prevalecer sus peores provectos" . Resultant els 
consistoris "Cuerpos casi soberanos, formando en cada pueblo una especie 
de federación independiente del resto de la Nación". 

Prefereix el sistema representatiu, però sempre que de l’elecció en 
resultin Ajuntaments elegits: "cuyos individuos pertenecen a la masa 
conservadora del país". I d’alguna manera adopta part dels principis que 
critica als moderats: l’alcalde ha de ser el representant del Poder Executiu al 
municipi, i ha de ser nomenat, sense tenir cap dependència del Consistori, que 
queda com a organisme administratiu. Com que els republicans amb els seu 
suport popular feien impossible el model democràtic doncs es deixa de banda. 

L'activitat partidària 

En els primers anys de la Restauració a Mataró ja no hi ha el neguit polític 
d’abans, per la impossibilitat dels republicans de presentar-se a les eleccions. 
1 és que després d’una elecció sota el sistema universal aviat es va instaurar 
de nou un rígid sistema censatari. 

Moderats i liberals s’acorden al ritme del sistema polític, i conviuen 
al sí del Instituto Mataronés de la Indústria, del Comercio y de las Artes, 
fundat l'any 1876. En aquest centre, els socis del qual eren els que pagaven 
l'impost d'indústria, es tractava de fomentar la riquesa pública, i les reformes 
d'interès per a la ciutat: com promoure la planificació l'eixample per facilitar 
les obres particulars i públiques, l'augment del cabal d'aigües, el mercat de la 
Plaça de la Constitució, la reunificació de les escoles nacionals en un únic 
edifici, etc. L'Institut editava el periòdic El Mataronés. 

El clima d'unitat es va trencar l'any 1877 amb motiu de les eleccions 
municipals del mes de febrer, que varen guanyar els liberals de Garcia Oliver. 
A partir d'aquest moment tant l'Institut com el seu periòdic donaran suport als 
canovistes. Com així va ser en les eleccions a diputats de març del mateix 
any, que va guanyar el conservador Thos i Codina, en un d'aquells jocs de 
mans propis de l'època, quan es donava l'acta al diputat que més interessava 
al Govern. 

Garcia Oliver i els seus companys varen prendre possessió del càrrec 
de regidor l'l de març de 1877, en un consistori de majoria liberal. Potser el 
fet polític més significatiu d'aquest Ajuntament va ser la dura polèmica que es 

va suscitar l'any 1878, els mesos de setembre i octubre, amb el conseller 
Jaume Recoder, canovista. En la lluita verbal i escrita -ambdós varen editar 
diversos pamflets per defensar-se i atacar el contrari-, hom s'adona de la 
barreja de qüestions personals i polítiques, al voltant de la legalització d'uns 
electors, que en aquells temps enterbolia els ànims. I dels odis venjatius que 
es creaven. 

Així quan un temps després Recoder va ser nomenat Alcalde davant 
d'un Consistori majoritàriament liberal els enfrontaments eren continuats i les 
crisi es succeïen. El mes de juliol de 1879 varen presentar la dimissió els 
tinents d'alcalde a causa de l'autoritarisme de Recoder que recolzat pels seus 
correligionaris en minoria, feia i desfeia. Garcia Oliver com a cap dels 
liberals va tenir una intervenció destacada en aquests afers dialèctics, fins que 
el dia 10 de gener de 1880, a causa d'unes paraules seves, l'Alcalde va fer 
desallotjar la sala de sessions, i aconseguia dies després del Governador Civil 
la destitució dels tretze regidors liberals. Posteriorment el Consell d'Estat 
anul·lava aquella decisió per no ser ajustada a dret. 

Però el clima de malvolença continuava i Recoder va aconseguir una 
nova destitució el 14 de juny del mateix any dels regidors que li eren 
contraris. Una part d'aquests foren elegits de nou a les eleccions municipals 
de maig de 1881, en les quals el Comitè Constitucional va comptar amb el 
suport dels republicans, a qui varen oferir un candidat en les llistes. Tots els 
deu càrrecs elegits els ocupen els liberals, i poc després Recoder era suspès 
del seu lloc d'Alcalde per l'Audiència. 

Mentre estava a l'Ajuntament Garcia Oliver formava part de la 
comissió de PEixample i de la d'Instrucció Pública, i va aconseguir ampliar 
les escoles públiques. La seva vida social es completava amb algunes 
conferències que a vegades donava, com la que va tenir lloc al local de la 
Cooperativa Mataronense on va tractar, amb molt d'èxit, sobre la situació 
econòmica d'Espanya. 

Diputat per Mataró 

L'any 1881 es va enderrocar el que en termes de l'època s'anomenava la 
situació canovina, o sia que va caure el govern conservador, i els homes de 
Sagasta, els liberals, varen formar un gabinet per acabar amb el que ells 
consideraven política corrupta i caciquil. L'ambient social a Mataró era molt 
carregat aquest any, i l'activitat política dels republicans era contínua, així el 

mes de juny es va celebrar un míting a l'Euterpe on varen intervenir Pi i 
Margall, i Valentí Almirall, per a fer conèixer la idea federalista. A Mataró es 
comptabilitzaven dues organitzacions republicanes: els Possibilistes i els 
Demòcrates-Històrics, que havien fundat l'Ateneu Mataronès de la Classe 
Obrera, on es donaven conferències educatives. 1 gent de les seves files 
formaven també a la Lliga Lliurepensadora, grup anti-clerical que es dedicava 
a promocionar l'ensenyament laic i a celebrar enterraments civils, el primer 
dels quals havia estat a Mataró el d'una dona de l'escola espiritista l'any 1877. 

Però l'agreujament de les tensions va venir pel cantó sindical, quan 
en aquell any 1881 es va produir una situació d'enfrontament entre amos i 
treballadors que va tenir atenta tota Catalunya sobre el seu desenvolupament i 
desenllaç. Arran de la vaga d'un sector dels obrers de la fàbrica Fonrodona 
que reivindicaven una millora salarial, tota la patronal de la ciutat va fer un 
lock out, o tancament de les fàbriques, a partir del dia 3 d'octubre. Aquella 
situació va durar tres mesos, essent el moviment patronal més dur del país 
d'aquells anys. I és que el problema de fons que es decidia no era una qüestió 
de salaris, la prova de força era per derrotar l'organització obrera tan puixant 
al redós del sindicat de Les Tres Classes del Vapor, que els fabricants volien 
reduir al silenci. Els obrers varen obrir una subscripció popular per a fer front 
a les despeses alimentàries, i varen rebre la solidaritat de la seva Federació 
Catalana, que els va recolzar amb diverses iniciatives. I és que en aquell 
moment a Mataró s'hi jugava la representativitat i la força de la classe, ja que 
els fabricants no s'avenien a negociar amb els obrers, i volien que simplement 
tomessin a la feina sense condicions. El desembre es varen reunir al Teatre 
Principal els sindicalistes amb representants de tot Catalunya, que es varen 
queixar que el líder mataroní Ramon Viza hagués estat allunyat de Mataró pel 
governador de la província. De tota manera els poders públics no varen tenir 
gaire intervenció en l'afer, potser seguint les recomanacions dels polítics 
liberals que volien que l'Estat no regulés aquelles lluites, ja que pertorbarien 
les: " relaciones económicas libres por su naturaleza". 

El conflicte es va acabar quan els treballadors tomen a les fàbriques 
el 7 de gener de 1882. En aquest estat de crispació el mes de febrer es va 
produir un atemptat contra el gerent de Fonrodona, que va rebre un tret al 
braç. També com a resposta patronal a la crisi es va crear el Sindicat Gremial 
del Partit de Mataró, que originalment tenia com a motiu fer front a les 
exigències impositives del Govern, i a tots els problemes del sector. 

El dia 27 de novembre del 1881 es va fer la repetició de l’elecció 
d'un representant del districte al Congrés de Diputats, ja que l'electe 
anteriorment havia estat incapacitat. Aquesta vegada el Comitè Constitucional 
va donar suport a Garcia Oliver d'una manera unànime: "soldado de la 
indústria y conocedor de sus achaques, nadie màs que él podrà cooperar a 
su regeneración”, que va guanyar per 673 vots contra 371 de Valentí, el 
candidat conservador, i 33 Brunet, el possibilista. 

Dies després naixia el Banc de Mataró, en el que Garcia Oliver va 
tenir un lloc de segon ordre en la seva creació, tot i que en va ser nomenat 
president, ja que els seus companys volien aprofitar el prestigi del recent 
Diputat. El Banc tenia com a origen la febre inversora d'aquells anys, però va 
durar ben poc i es donava per liquidat el 1883. 

En un discurs pronunciat en un banquet al seu honor a Mataró el 
gener de 1882 es va manifestar identificat amb la política de Sagasta, que era 
al poder, i critica la política que havia fet Cànovas, tot acusant-lo d'inacció i 
d'establir una tirania caciquista i atacar els interessos ciutadans: "El gobierno 
habia descendido hasta el grado de ser, en vez de Gobierno de la nación. 
Gobierno de una pandilla de despreocupados, se le echaba encima, v los 
tribunales de justícia se encargaban de empapelarlo hasta el dia del juicio 
final”. Ressaltant que la corrupció política era a l'ordre del dia. 

Degut a la seva malaltia no va poder anar a prendre possessió a 
Madrid fins el mes de maig de 1882, ja que en aquella època de l'any es 
trobava millor de salut. Abans, però, “ llamó a sus médicos los doctores don 
Nicolàs Guanabens y don José Barba y les manifesto el deseo ardiente que 
abrigaba de trasladarse a Madrid para unir su voz y su voto à la de los 
diputados catalanes que se aprestaban à la defensa de los intereses 
nacionales, y aquellos diéronle por única contestación que no respoderian 
de las consecuencias fatales que podria producirle en la ocasión actual un 
viaje ú la Corte ”. 

Garcia Oliver els pocs mesos que va ser parlamentari va actuar en 
defensa del proteccionisme a la producció industrial, centre dels interessos 
econòmics de Catalunya, amenaçats pels aires lliurecanvistes del govern 
liberal. Però va tenir problemes amb els altres diputats catalans dirigits per 
Víctor Balaguer, que postulava una actitud intransigent en aquest afer, cosa 
que hagués fet inevitable l'aprovació d'una esmena lliurecanvista. Els bons 
oficis de Garcia Oliver, que va reconèixer la necessitat de pactar, va fer que 

El CLAMOR BE LA MARINA 

N.' 8. MATARÜ : — HIKRCOLES 5 CE SKT1EMBRE DE 1883. ARO V. 





DIPUTADO A CORTES 

E. P D. 

Su.'d*toosolaila inadre, tio, primos, denias,tíHüfnies y su consocip. Ji, JoaniArrFonrodujtó 
suplican à sus amigosy eonocidos se' sirvan asisllriel jueves, dia 6 del actual, à los funerales 
què en sufragio de su alma se celebraran à las dtez, en la Iglesia Parroquial de Santa Maria. 

\o se invita parlicularinenle 

El diirlo no se dcspide. 
La Itedaccion de -El Clamor- se asocia al iiinienso 

t 

dolor que embarga :i uueslra ciudad por la irreparable 
pérdida de su liijo predileclo i)on José Carda Oliver, 
fundador de esle periódico y de las principales inslilu- 
riones econúmicas que lanlo la lionran. 

• Lt Redaccion. 



es rebaixessin les pretensions del Govern acceptant-se només una rebaixa 
d'aranzels, sense arribar a la seva total anul·lació. 

Algunes de les seves iniciatives varen ser: impulsar la formació de 
judicis per jurats, atacar la contribució de consums, intentar la reforma de 
certes injustícies en l'exèrcit de mar i donar suport al tren aprovat pel 
Parlament entre Papiol i Mataró, passant per Sabadell, Granollers i 
Argentona, una idea recuperada dos segles després. 

Garcia Oliver moria el 28 d'agost de 1883, quan encara era Diputat, 
a la seva casa del Ravalet. Glossant el personatge els seus amics polítics 
ressalten que: "siendo García un verdadero demòcrata (...) no sentó plaza en 
los partidos avanzcidos y si en el constitucional (...) acaso un poco 
impresionado con las exageraciones y errores de los avanzcidos durante el 
período de la Revolución" . 

Va viure en un temps de canvis constants. Quan els liberals eren la 
mesura constitucional i reformista enmig d'una realitat política desmesurada. 
Quan l'economia de subsistència deixava la classe obrera en mans 
d'ideologies utòpiques, perquè no tenien res a perdre. Quan la reacció carlina 
era en armes contra el Govem, intentant fe reviure el passat. Quan els 
republicans exigien l'eixamplament de la representativitat del sistema a base 
d’invocar la Deessa República, i es dividien en tendències enfrontades. 
Aquest primer assaig de democràcia no era el que desitjava Garcia Oliver 
perquè anava molt més enllà del que el seu liberalisme acceptava, instaurant, 
són paraules seves: "El despotismo de muchos. El despotismo de los 
ignorantes". Que significa el menyspreu que sentia per les classes populars 
que comencen a jugar un paper decisiu a través del vot. Ara fa cent anys que 
va morir i queda el record positiu de les seves grans fundacions culturals i 
econòmiques en una ciutat gens habituada als canvis. Seu és el mèrit de 
l'impuls renovador que altres oblidaven en grans transformacions mai dutes a 
la pràctica. 


Argentona, octubre de 1983-gener de 1984. 

Obres de Josep Garcia Oliver 

Opuscles 

La major part d'aquests opuscles són memòries dels diversos organismes 
oficials i privats que Garcia Oliver va fundar o presidir. De la Caixa 
d'Estalvis hi ha les memòries dels següents anys: 1864, 1865, 1866, 1867 i 
1868, totes editades a Mataró. Dels Ajuntaments que va presidir o ésser-hi 
com a regidor hi ha memòria dels següents: 1868-1869, 1870-1872, 1874- 
1875. En aquesta darrera hi ha l'apèndix que duu per títol: Obras ingresadas 
en la Biblioteca popular desde 1° de Enero de 1870, hasta el dia 28 de 
Febrero de este afio. Hi ha la memòria anual de l'Ateneu de l'any 1866. 

Importància de las instituciones de previsión, Discurso escrito pan el acto de 
la instalación de la Caja de Ahorros de Mataró. Mataró, 1863. 

Carta dirigida al M.I. Ayuntamiento de Mataró en 5 de Enero d 1870 por el 
protector del Hospital Don José García Oliver. Mataró s/d. 

Excelentísimo Seiïor. (Fullet de 30 de juny de 1879). 

Al pueblo mataronés. (Fullet de 25 de març de 1872). 

No hay plazo que no se cumpla... (Fullet sense data, però de maig de 1877). 
Contestación a una hoja publicada por el concejal D. Jaime Recoder. 
Mataró, 10 d'octubre de 1878. (El full de Recoder és 2 d'octubre de 1878, i 
duu per títol: Contestación. Nou full d Recoder el 6 de novembre de 1878: 
Rèplica). 

Articles de premsa 

Revista Mataronesa 1856. 

A la Julia, poema, 2 de febrer de 1856. 

Un vergel, poema, 9 de març de 1856. 

Revista Mataronesa 1864 

Memòria anual de 1863 de la Caixa d'Estalvis, 21 de febrer 1864. 

Diario de los economistas, 6 de març de 1864. 

Cuatro palabras sobre las Cajas de Ahorros, 10 d'abril, 15 de maig, 19 de 
juny de 1864. 

Memòria anual de 1864 de l'Ateneu, 17 de juliol de 1864. 

La crisis monetaria, 8 de gener de 1865. 

Memòria anual de 1864 de la Caixa d'Estalvis, 19 de febrer de 1865. 

Revista econòmica interior, 19 de març, 16 d'abril, 21 de maig, 17 de 
setembre, 22 d'octubre de 1865. 

Revista econòmica esterior, 16 de juliol de 1865. 

A la Junta directiva del Ateneo Mataronés, 12 de novembre de 1865. 

Revista econòmica, 3 de desembre de 1865. 

Memòria anual de 1865 de la Caixa d'Estalvis, 1 1 de març de 1866. 

Horas crepusculares. Colección de cantares y seguidillas por Dona Isabel 
de Villamartin, 1 d'abril de 1866. 

Crònica Mataronesa 

Revista econòmica interior, 30 de setembre de 1866. 

El Patronato y sus consecuencias, 17 de juny, 8 de juliol de 1866. 

Dos palabras sobre la caridad, 30 de desembre de 1866. 

Memòria de l'any 1866 de l'Ateneu, 3 de març de 1867. 

En el àlbum de C..., poema, 3 de març de 1867. 

Memòria anual de 1866 de la Caixa d'Estalvis, 17, 24, 31 de marc de 1867. 
Memòria anual de 1867 de la Caixa d'Estalvis, 1 de març de 1868. 

Memòria anual de 1868 de la Caixa d'Estalvis, 21 de març de 1869. 

La Voz de lluro 

Dos palabras al "Monitor de primera ensenanza" , 28 d'abril, 19 de maig, 2 
de juny, 11 d'agost de 1872. 

Ultramar, 6 d'octubre de 1872. 

Papel calderilla de Cataluna, 27 d'octubre de 1872. 

Secciòn política. La cuestión de ultramar, 2 de febrer de 1873. 

El Mataronés 

La cuestión monetaria, 24 de setembre de 1876. 

El advenimiento de la clase media. Discurso inaugural del curso académico 
1876-1877, leido en el Ateneo Mataronés, 31 de desembre de 1876, 6, 21 de 
gener de 1877. 

El Clamor de la Marina 

Discurs en un banquet constitucionalista de Mataró, 22 de gener de 1882. 


53 



Discurs pronunciat al Congrés de Diputats, 8 de juny de 1882. 

Discurs pronunciat en una reunió de constitucionalistes. 9 de juliol de 1882. 
(En aquest periòdic es publiquen algunes de les seves intervencions com a 
regidor als plens de l'Ajuntament en els anys en què en va formar part). 


Bibliografia 

Catalogo por orden alfabético de las obras de la Biblioteca Popular de 
Mataró, en 1° de Noviembre de 1866, dia de su inauguración. Mataró, 1866. 

Reglamento de la Sociedad de Amigos de la Instrucción. Mataró, 1854. 

Guia de Barcelona. Barcelona, 1842. 

Bloc Mataroní, 1925. 

Francesc Enrich i Regàs. Josep Garcia i Oliver, destacat promotor de cultura 
a Mataró. Fulls del Museu- Arxiu, n. 16, abril 1983. 

Juan Comas. Un hombre como símbolo. Mataró, 1953. 

Margarida Colomer. Cooperativisme i moviment obrer: l'exemple de la 
"Cooperativa del Vidre" de Mataró (1920-1944). Tesi de llicenciatura, 
inèdita. Mataró, 1981. 

Pere M. Ibem. El Banc de Mataró, ara fa cent anys. Fulls del Museu-Arxiu, 
n°12, desembre 1981. 

Antoni Martí i Coll. Història d'una família (segona part). Mataró, 1979. 

Joaquim Llobet. La Caja de Ahorros de Mataró de 1859 a 1912. Mataró, 
1977. 

Albert Balcells, Joan B. Culla, Conxita Mir. Les eleccions generals a 

Catalunya de 1901 a 1923. Barcelona, 1982. 


Jaume Vicens Vives. Industrials i polítics. Barcelona, 1980. 

Miquel Izard. Revolució industrial i obrerisme. Barcelona, 1970. 

Miquel Izard. El segle XIX. Burgesos i proletaris. Barcelona, 1978. 

Premsa: Revista Mataronesa. La Voz de lluro. El Mataronés. El Clamor de la 
Marina. Crònica Mataronesa. El Ideal Modemo. El Semanario de Mataró. La 
Vanguardia (Barcelona). El Diario de Barcelona. 


Notes 

En no tractar-se d'un estudi erudit hem prescindit de l'aparell documental. Tot 
i així farem un petit recorregut per les fonts de moltes de les informacions 
inèdites que publiquem. 

En el Primer Capítol, a més de les obres de Garcia Oliver, que proporcionen 
nombroses dades, i la bibliografia general, hem utilitzat: Arxiu Municipal de 
Mataró (AMM).C-186. Repartiments contribucions de 1870-1871. C-223. 
Llibre d'abonats al gas. C-224. Padró de 1850. C-230. Dades dels generadors 
de vapor de 1882. Subsidis industrials 1856-1861. Premsa: El Clamor de la 
Marina, 6 de juliol de 1879. El Eco de la Costa, 12 de juny de 1870. 

En el Segon Capítol: Museu- Arxiu de Sta. Maria. Llibres d'òbits, naixements 
i matrimonis. AMM. Arxiu notarial: A. Simón. Vol. 1859, f. 351. M. Torner. 
Vol. 1855, f. 299. M. Aparicio. Vol. 1862, f. 467. Joan B. Calvó. Vol. 1876, 
f. 1090. Vol. 1880, f. 520, 1574. Vol. 1882, f. 1530. Vol. 1883, ff. 1364, 
1370, 1376, 1388, 1408,1470,1622,1788,1984,1291. Premsa: El Clamor de 
la Marina, 19 de juny, 7 d'agost de 1881 i 5 de setembre de 1883. Crònica 
Mataronesa, 3 de març de 1867. 

També tota la bibliografia pròpia de Garcia Oliver, que també ha servit com a 
base dels altres dos capítols, que compten amb l'aparell documental que 

proporciona la premsa local i la barcelonina. 1 la font cabdal: AMM. Acords 
1868 - 1883 . 


Agraïments 

Ha estat molt útil tota la informació que m'ha proporcionat l'antiga arxivera 
de l'Ajuntament de Mataró Cristina Farrés, així com algunes dades 
subministrades pel Conservador de la Col·lecció Mataró de la Biblioteca 
Popular de la Caixa d'Estalvis, Josep Varela. 

